title: Muotitalo

text: Bo Derek näyttelee kuuluisaa muotisuunnittelijaa jolla ei ole mennyt vähään aikaan hyvin, kun sitten erään muotinäytöksen pelastaa Michelle Miller (Natalie Martinez) kauniilla puvullaan josta tulee menestys. Maria palkkaa Michellen töihin Giannin muotitaloon. Michelle oppii kantapään kautta kuinka raakaa ja julmaa muotimaailma voi olla. Sarjassa ihmissuhteet sekoittuvat erinäisten ja varsin erikoisten käänteiden kautta ja ihmissuhteiden selvitteleminen onkin sarjan pääteema muodin ohella.


title: Imelda Staunton

text: Imelda Mary Philomena Bernadette Staunton OBE (s. 9. tammikuuta 1956 Lontoo) on englantilainen näyttelijä.


title: Imelda Staunton

text: Staunton palkittiin Venetsian elokuvajuhlilla parhaasta naispääosasta roolistaan Mike Leighin ohjaamassa elokuvassa "Vera Drake". Hän oli vuonna 2004 ehdolla samasta elokuvasta parhaan naispääosan Oscar-palkinnon saajaksi. Samasta roolista hän sai Bafta-palkinnon ja oli ehdolla Golden Globe -palkinnon saajaksi.


title: Imelda Staunton

text: Stauntonilla on ollut muita tunnettuja rooleja muun muassa elokuvissa "Rakastunut Shakespeare" (hoitaja), "Järki ja tunteet", "Harry Potter ja Feeniksin kilta" (Dolores Pimento), "Maleficent – Pahatar" ja "Pride".


title: Imelda Staunton

text: Stauntonille on myönnetty kolmesti Laurence Olivier -palkinto. Hänen puolisonsa on näyttelijä Jim Carter. Pariskunta tapasi toisensa vuonna 1982 esiintyessään yhdessä näytelmässä "Guys and Dolls". Heillä on yksi tytär, vuonna 1993 syntynyt Bessie. Kaikilla perheen jäsenillä oli roolit televisiosarjassa "Cranfordin naiset".


title: Maastojuoksun maailmanmestaruuskilpailut 2002

text: Vuoden 2002 maastojuoksun maailmanmestaruuskilpailut järjestettiin 23.–24. maaliskuuta 2002 Dublinissa, Irlannissa.


title: Mont-Saint-Guibert

text: Mont-Saint-Guibert () on kunta Belgiassa, Vallonian Brabantin provinssissa. 1. tammikuuta 2007 Mont-Saint-Guibertissa oli 6 535 asukasta. Kunnan pinta-ala on 18,63 neliökilometriä ja asukastiheys on 351 asukasta/km². Kunnan pormestarina toimii Jean-François Breuer.


title: Triangel

text: Triangel oli ruotsalainen elokuvalevitysyhtiö, joka oli erikoistunut laatuelokuvien levitykseen ja maahantuontiin. Se perustettiin Malmössa vuonna 1988, ja sillä oli toimintaa Pohjoismaiden alueella. Yhtiö hakeutui konkurssiin vuoden 2007 toukokuussa. Konkurssin syitä oli muun muassa se, että yhtiö meni epäonnistuneesti mukaan elokuvateatteritoimintaan.


title: Cause For Effect

text: Cause For Effect on suomalainen, basisti-laulajan ja rumpalin muodostama kaksimiehinen musiikkiyhtye. Yhtye soittaa teknisesti haastavaa äärimusiikkia, jolle se on itse antanut nimen "fuusiogrind". Tyylilaji on sekoitus grindcorea, metallia, punkkia ja jazzcorea.


title: Cause For Effect

text: Yhtyeen tunnusmerkkinä ovat lyhyet, usein alle minuutin mittaiset kappaleet, joissa yhdistyvät tekninen virtuositeetti ja yllättävät tempovaihdokset. Kappalerakenteet ovat vapaita eivätkä noudata perinteisiä säkeistö/kertosäe-rakenteita. Basisti murisee sanoja ihmisäänen toimiessa ikään kuin kolmantena soittimena.


title: Cause For Effect

text: Yhtye on julkaissut neljä albumia ja kolme minilevyä. Vuodesta 2011 alkaen uudet julkaisut ovat olleet vain digitaalisia ja vapaasti ladattavissa internetistä. Yhtye on soittanut noin 150 keikkaa, ja heillä on kannatusta sekä punk- että metallipiireissä.


title: Cause For Effect

text: Ari ja Tuomo tapasivat lukiossa ja aloittivat soittamisen keväällä 1992. Aluksi tyylilajina oli metallimusiikki, ja mukana oli myös kitaristi. Vähitellen tyyli alkoi siirtyä enemmän hardcoren suuntaan kappaleiden lyhentyessä ja saadessa punkimpia piirteitä. Lisäksi mukaan tuli vahvasti grindcore, jonka suuntaan yhtye kääntyi vuoden 1994 aikana.


title: Cause For Effect

text: Vuonna 1996 kitaristi Helge erotettiin ja tilalle tuli Tuomon veli Jamu sessiokitaristiksi. Hänen kanssaan yhtye äänitti kaksi studiosessiota vuosina 1996 ja 1997 sekä kävi ensimmäisellä Euroopan kiertueella 1998. Oman yhtyeensä kiireiden vuoksi Jamu joutui lopettamaan, ja vuodesta 1999 Cause For Effect on toiminut kaksimiehisenä.


title: Cause For Effect

text: Yhtyeen tyylin selkärankana on vuodesta 1999 ollut bassokitara ja rummut. Idea on lähtöisin amerikkalaisilta hardcore-yhtyeiltä. Minimalistisen kokoonpanon äänimaailma perustuu tiiviiseen yhteissoittoon. Kappaleet ovat moniosaisia ja hyvin energisiä, mutta vastapainon muodostaa duon ilmava äänimaailma. Tempovaihdoksia on paljon, hyvin hitaista doom metal -kohdista äärimmäisen nopeaan grindcoreen. Mukana on myös kevyempiä elementtejä ja musiikissa on vahva voimakkaiden ja hiljaisten kohtien välinen dynamiikka.


title: Cause For Effect

text: Bassokitarassa käytettiin alkujaan vain puhdasta ääntä, mutta myöhemmin myös säröä. Basisti soittaa hyvin kitaramaisella otteella plektraa käyttäen. Rumpali yhdistää soitossaan grindcorelle ominaista hyvin nopeaa blast beatia paljon hitaampiin rytmityksiin. Hi-hat on tärkeässä osassa.


title: Cause For Effect

text: Laulu on matalaa örinää grindcoren perinteiden mukaisesti, ja sanat ovat pääasiallisesti sosiopoliittisia huomioita maailman tilasta. Yhtye kuitenkin sanoutuu tiukasti irti poliittisista ideologioista ja pyrkii erityisesti välttämään saarnaamista. Vastapainona yhtye viljelee humoristisiakin sanoituksia, joissa kehutaan esimerkiksi teetaukoa tai basistin vahvistinta. Sanoitukset ovat lyhyitä, usein vain muutaman sanan mittaisia mietteitä.


Sultans of Swing: The Very Best of Dire Straits on Dire Straits -yhtyeen kokoelma-albumi, joka on saanut nimensä yhtyeen ensimmäisestä singlestä ”Sultans of Swing”. Levy on julkaistu sekä kahden, että yhden CD:n osissa. Jälkimmäinen CD sisältää ainoastaan livetallenteita. Vuonna 2002 julkaistiin versio, joka sisälsi molempien CD-levyjen lisäksi DVD-levyn, joka sisälsi jokaisen ensimmäisen CD:n kappaleen musiikkivideot sekä Mark Knopflerin lyhyen haastattelun jokaisesta kappaleesta. Albumilla esiintyy myös Sting yhdessä Mark Knopflerin kanssa kappaleessa ”Money for Nothing”.


title: Wikin linna

text: Wikin linna (, aikaisempi kirjoitustapa "Viks slott") on linna Uppsalan kunnassa, Uplannissa Ruotsissa. Se sijaitsee Mälaren-järven rannalla. Linna on alun perin rakennettu vuoden 1450 tienoilla. Se on rakennettu harmaakivestä ja tiilestä. Alun perin kerroksia oli yhdeksän tai yksitoista, mutta nykyisin niitä on seitsemän, joista kolme on kellarikerroksia. Nykyiseen ranskalaissävytteiseen asuunsa se muutettiin 1600-luvulla. Keskiaikaisesta sisustuksesta ei ole säilynyt paljoakaan.


title: Wikin linna

text: Linnan omistus siirtyi suvussa eteenpäin vuoteen 1912 asti, jolloin se myytiin ensimmäistä kertaa. Sen osti tuolloin pankkiiri Alfred Berg. Linnan omistajana on vuodesta 1923 alkaen ollut Uppsalan läänin maakäräjät. Linna toimii konferenssi- ja kulttuurikeskuksena.


title: Jean-Sébastien Aubin

text: Jean-Sébastien Aubin (s. 19. heinäkuuta 1977, Montreal, Québec) on kanadalainen uransa lopettanut jääkiekkomaalivahti.


title: Jean-Sébastien Aubin

text: Aubin aloitti uransa QMJHL:ssä, josta monet muutkin kanadalaiset maalivahdit ovat nousseet NHL:ään. Hän pelasi kolmessa joukkueessa, joista eniten Sherbrooke Fauconsissa. Hänen ammattilaisuransa alkoi ECHL:ssä, jossa hän pelasi Pittsburgh Penguinsin farmijoukkueessa Dayton Bombersissa. Penguins oli valinnut hänet numerolla 76 vuonna 1995.


title: Jean-Sébastien Aubin

text: Aubin nousi Pittsburghin kokoonpanoon kaudeksi kaudeksi 1998–1999, jolloin hän pelasi Tom Barrasson kakkosvahtina. Seuraavalla kaudella Aubin nousi Pittsburghin ykkösvahdiksi. Hän voitti kauden aikana 20 ottelua ja tulokasmaalivahtien voittotilaston ykkönen. Seuraavien kausien aikana Aubin kärsi loukkaantumisista ja joutui taistelemaan peliajasta Johan Hedbergin kanssa. Aubin lähetettiin lopulta Wilkes-Barre/Scranton Penguinsiin AHL-liigaan kaudella 2002–2003.


title: Jean-Sébastien Aubin

text: Penguins ei uusinut Aubinin sopimusta kesällä 2004. Aubin pelasi St. John's Maple Leafsissa ja kaudeksi 2005–2006 hän siirtyi vapaana agenttina Toronto Maple Leafsiin. Ensimmäinen Toronto-kausi meni AHL-liigan Toronto Marliesissa, mutta toisella kaudella hän oli Toronton kakkosmaalivahti. Kaudeksi 2007–2008 Aubin teki sopimuksen Los Angeles Kingsin kanssa. Hänet kaupattiin kuitenkin kesken kauden Anaheim Ducksiin.


title: Jean-Sébastien Aubin

text: Kesällä 2008 Aubin teki vuoden sopimuksen Philadelphia Flyersin kanssa, mutta joutui tyytymään pelipaikkaan vain farmijoukkueessa Philadelphia Phantomsissa. Aubin ei saanut paikkaa mistään NHL-joukkueesta, joten hän siirtyi Eurooppaan Saksan DEL-liigan DEG Metro Starsiin vuoden sopimuksella.


title: Jean-Sébastien Aubin

text: Aubin pelasi lopulta kolme kautta DEG Metro Starsissa. Ensimmäisellä kaudellaan hänet valittiin DEL-liigan parhaaksi maalivahdiksi. Sen jälkeen ura Saksassa ei sujunut enää aivan yhtä hyvin, ja kaudella 2011–2012 hän ajautui vaikeuksiin valmentaja Jeff Tomlinsonin kanssa. Bobby Goepfert nousi ykkösmaalivahdiksi, Aubin pelasi vain 16 ottelua. Seuraavaksi kaudeksi hän siirtyi Serie A:n HC Pustertal-Val Pusteriaan.


title: Jean-Sébastien Aubin

text: Uransa viimeiseksi jääneen kauden 2014–2015 Aubin edusti Ranskan pääsarjassa pelannutta Ducs d’Angersia.


title: Christian Pampel

text: Christian Pampel (6. lokakuuta 1979) on saksalainen lentopalloilija. Pampel pelaa tällä hetkellä Saksassa, VfB Friedrichshafen joukkueessa.


title: Christian Pampel

text: Hurjan hyökkäysulottuvuuden omaava Pampel on pelannut urallaan monissa eri joukkueissa sekä Saksassa, Kreikassa että Italiassa. Pampelin kanssa suomalaispelaajista on pelannut Matti Hietanen, Simo-Pekka Olli sekä Mikko Esko.


title: Christian Pampel

text: Pampel aloitti pääsarjauransa VfB Friedrichshafen, Saksan bundesliigassa. Hän voitti hetin uransa ensimmäisellä kaudellaan Saksan mestaruuden ja cupin. Seuraavalla kaudellaan VfB Friedrichshafenissa hän voitt Saksan cupin. Kolme vuotta VfB Friedrichshafenissa pelattuaan Pampel lähti pelaamaan Italiaan Esse-ti Carilo Loreton joukkueeseen, A2-liigaan. Italiassa hän nousi avauskautensa jälkeen maailmankovimpaan Lentopallo liigaan, Italian A1-liigaan. Valentinon joukkueessa. Vuoden Valentinossa oltuaan Pampel lähti pelaamaan Kreikan liigaan Olympiakosin joukkueeseen vuodeksi, josta hän siirtyi Sempre Volley Padovaan, Italian A1-liigaan. Samassa joukkueessa pelasivat tuolloin suomalaiset Mikko Esko, Simo-Pekka Olli, ja hakkuri Matti Hietanen. Padovassa Pampel pelasi kaksi kautta kunnes päätti palata Lentopallon Mestareiden liigan yllättäen voittaneen VfB Friedrichshafen riveihin.


title: Christian Pampel

text: Saksassa Pampel on valittu vuoden parhaaksi pelaajaksi 2003, jolloin Saksa sijoittui EM-kilpailuissa seitsemänneksi.


title: Vrams Gunnarstorpin linna

text: Vrams Gunnarstorpin linna on linna Bjuvin kunnassa, Skånessa, Ruotsissa. Sen rakentaminen aloitettiin vuonna 1633, mutta nykyisen ulkonäkönsä se sai 1800-luvun keskivaiheilla. Linna edustaa alankomaalaista renessanssia, niin sanottua Kristian IV:n tyyliä.


title: 911 (yhtye)

text: 911 oli brittiläinen poikabändi, joka perustettiin vuonna 1995 ja jonka hajoamisesta ilmoitettiin virallisesti helmikuussa 2000. Vuonna 2005 yhtyeen entiset jäsenet esiintyivät jälleen yhdessä "Hit Me Baby One More Time" -TV-show’ssa. Uutta materiaalia ei ole kuitenkaan levytetty.


title: 911 (yhtye)

text: 911:n levy-yhtiö oli Virgin Records. Yhtye julkaisi uransa aikana neljä albumia, joista viimeinen oli "greatest hits" -kokoelma vuodelta 1999. Yhtyeen tunnetuimpiin singleihin kuuluvat "The Day We Find Love" (1997), "More Than A Woman" (1998) sekä Dr Hook -cover "A Little Bit More" (1999).


title: 911 (yhtye)

text: 911 julkaisi ensimmäisen singlensä vuonna 1996.


title: Vittskövlen linna

text: Vittskövlen linna () on linna Ruotsin Skånessa, Kristianstadin kunnassa. Se on yksi parhaiten säilyneitä pohjoismaisia renessanssilinnoja, ja yksi suurimmista linnoista Skånessa. Linnan rakennutti Jens Brahe 1500-luvulla puolustuslinnaksi. Nykyisin linna on Stjernswärdin suvun yksityisresidenssi.


title: Vittskövlen linna

text: Linnan liepeillä on puutarha, jonka on suunnitellut arkkitehti Adolf Fredrik Barnekow 1700-luvun jälkimmäisellä puoliskolla. Lisäksi alueella sijaitsee vuoden 1840 tienoilta peräisin oleva englantilaistyylinen puisto. Linnan maatilarakennukset ovat peräisin 1800-luvun keskivaiheilta, ja niiden rakennustyyli jäljittelee keskiaikaista rakennustyyliä. Niiden suunnittelusta on vastannut professori Carl Georg Brunius.


title: Lee Brennan

text: Lee Anthony Brennan (s. 27. syyskuuta 1973) on englantilainen laulaja-lauluntekijä. Hän tuli tunnetuksi 1990-luvun brittiläisen poikabändi 911:n jäsenenä.


title: Lee Brennan

text: Brennan syntyi Carlislessa ja meni 14. syyskuuta 2006 naimisiin popmuusikko Lindsay Armaoun kanssa.


title: Lee Brennan

text: 911-yhtye hajosi vuonna 2000. Brennan on jatkanut sen jälkeen uraansa lauluntekijänä.


title: Southampton FC

text: Southampton Football Club (lempinimi: "The Saints") on southamptonilainen jalkapalloseura, joka pelaa Englannin korkeimmalla sarjatasolla, Englannin Valioliigassa. Kaudella 2015–2016 joukkue sijoittui kuudenneksi Englannin Valioliigassa.


title: Southampton FC

text: Kotiottelunsa se pelaa St Mary’s Stadiumilla, jonne se muutti vuonna 2001 The Dellistä. Seuraa on kutsuttu nimellä "The Saints" ("Pyhimykset") sen perustamisesta 1885 lukien, johtuen seuran historiasta Englannin pyhän Marian kirkon nuorten miesten yhdistyksen jalkapallojoukkueena. Seura perustettiin nimellä St Mary’s Church of England Young Men’s Association (St Mary’s Y.M.A) ja sen peliasu on alusta saakka ollut pääosin punavalkoinen.


title: Southampton FC

text: Joukkue on voittanut FA Cupin kerran, vuonna 1976. Finaaliin se on yltänyt myös vuosina 1900, 1902 ja 2003. Vuoden 1900 FA Cupin loppuottelun joukkue hävisi Burylle maalein 0–4 ja vuoden 1902 uusintaottelussa Sheffield Unitedille 1–2. Joukkueen korkein liigasijoitus on toinen sija kaudelta 1983–1984.


title: Southampton FC

text: Southampton putosi Valioliigasta 15. toukokuuta 2005 27:n peräkkäisen mestaruusliigavuoden jälkeen. Joukkue nousi takaisin Valioliigaan kaudella 2011–2012 pelattuaan vielä pari kautta aiemmin kolmannella sarjatasolla ykkösliigassa.


title: Saturn-palkinto

text: Saturn-palkinto ("Saturn Award") on yhdysvaltalaisen Academy of Science Fiction, Fantasy & Horror Filmsin vuosittain myöntämä elokuvapalkinto, jonka jakaminen aloitettiin vuonna 1972. Palkinnon saajat äänestetään akatemian jäsenten kesken. Alkuaikoina palkinto tunnettiin nimellä Golden Scroll.


title: Saturn-palkinto

text: Saturn-palkinto muistuttaa Saturnus-planeettaa, jossa renkaita edustaa elokuvakela.


title: Saturn-palkinto

text:
Lisäksi vuonna 1980 jaettiin palkinto parhaalle vieraskieliselle elokuvalle. Palkinnon ainoa voittaja on tšekkoslovakialainen elokuva "Adele ei ole vielä syönyt" ("Adéla ještě nevečeřela").
Lisäksi jaossa on ollut elämäntyöpalkintoja eri kategorioissa.


title: Ulla Bogdanoff

text: Ulla Bogdanoff (ent. Lehtinen) (30. joulukuuta 1944 Raahe – 12. tammikuuta 2017 Helsinki) oli suomalainen lastentarhanopettaja ja entinen kansanedustaja Helsingin kaupungin vaalipiiristä (1984–1987).


title: Ulla Bogdanoff

text: Bogdanoff nousi eduskuntaan varasijalta syyskuussa 1984 Reijo Enävaaran kuoltua. Bogdanoff edusti Suomen maaseudun puoluetta, kunnes hän helmikuussa 1986 loikkasi Perustuslailliseen oikeistopuolueen ryhmään. Bogdanoff kuului sen jälkeen Suomen Keskustaan.


title: Ulla Bogdanoff

text: Ulla Bogdanoffilla on vuonna 1966 syntynyt tytär Mira Kristiina.


title: Ivri Lider

text: Ivri Lider (hepreaksi: עברי לידר, s. 10. helmikuuta 1974 Giv'at Haim Ihud) on suosittu israelilainen laulaja-lauluntekijä. Hänen albumeitaan on myyty yli 200 000 kappaletta. Lider on avoimesti homoseksuaali


title: Salme Katajavuori

text: Salme Vuokko Katajavuori (o.s. "Alanne", 2. toukokuuta 1912 Turku – 8. syyskuuta 2016 Helsinki) oli suomalainen poliitikko ja kansanedustaja.


title: Salme Katajavuori

text: Katajavuori oli kansanedustaja Helsingin kaupungin vaalipiiristä vuosina 1970–1975. Hän edusti ensin Kansallista Kokoomusta, ja helmikuusta 1973 alkaen Perustuslaillista kansanpuoluetta. Katajavuori oli presidentin valitsijamies vaaleissa 1968 ja kuului Helsingin kaupunginvaltuustoon vuosina 1954–1977. Hän oli Perustuslaillisen kansanpuolueen naisten liiton puheenjohtaja. Katajavuori palasi kokoomukseen vuonna 1976.


title: Salme Katajavuori

text: Katajavuori valmistui ylioppilaaksi vuonna 1932 ja suoritti alemman oikeustutkinnon vuonna 1936. Hän oli oppiarvoltaan varanotaari ja ammatiltaan toimitusjohtaja. Hänen vanhempansa olivat vakuutustarkastaja Frans Oskar Alanne ja Linda Elvira Ilmanen. Hän meni vuonna 1944 naimisiin osastonjohtaja Kauko Ilmari Katajavuoren kanssa ja sai tyttäret Marjut (s. 1945) ja Virve (s. 1947).


title: Hypnos

text: Hypnos () oli kreikkalaisessa mytologiassa unen henkilöitymä, jonka roomalainen vastine oli Somnus. Hän oli Nyksin, yön, ja Ereboksen, pimeyden, poika, sekä Thanatoksen, kuoleman, kaksoisveli. Hänet kuvataan antiikin taiteessa joko alastomaksi nuorukaiseksi, jolla on siivet ohimoilla tai parrakkaaksi mieheksi, jolla on siivet hartioissa.


title: Hypnos

text: Joidenkin lähteiden mukaan unien henkilöitymät, tuhatlukuiset oneirokset, olisivat Hypnoksen jälkeläisiä., mutta heidän kerrotaan vanhemmissa lähteissä polveutuvan suoraan Nyksistä. Heistä mainitaan nimeltä Morfeus, joka ilmoitti unissa ennustuksia, sekä Fobetor että Fantasos, jotka olivat valheellisten näkyjen ja haaveiden lähteitä.


title: Hypnos

text: Hypnos esiintyy myös tarinassa Endymionista, jonka Zeus oli tuominnut ikuiseen uneen tämän rakastuttua Heraan. Useammin hänen mainitaan saaneen toivoa Zeukselta mitä tahansa Selenen rakastuttua tähän, ja Endymion oli itse valinnut ikuisen unen pysyen nuorena.


title: Hypnos

text: Endymionin kohtalosta on olemassa myös täysin erilainen versio, jossa Hypnos itse rakastuu nuorukaiseen antaen tämän nukkua ikuisesti silmät auki voidakseen nauttia tämän kauneudesta jatkuvasti.


title: Mors

text: Mors voi viitata seuraaviin asioihin:


title: Matti Kekki

text: Matti Kekki (11. maaliskuuta 1868 Antrea – 11. maaliskuuta 1933 Viipuri) oli agronomi ja maanviljelijä sekä kansanedustaja vuosina 1910–1911 ja 1919–1922.


title: Matti Kekki

text: Kekki oli Viipurin läänin itäisestä vaalipiiristä. Hän edusti vuonna 1910 Nuorsuomalaista puoluetta ja vuosina 1919–1921 Edistyspuoluetta.


title: Matti Kekki

text: Kekki toimi maanviljelijänä Viipurissa, kunnes kuoli siellä 65-vuotispäivänään 1933.


title: NTV (Venäjä)

text: NTV () on yksi Venäjän kolmesta päätelevisiokanavasta. Omistajana toimii Venäjän poliittista johtoa Kremliä lähellä oleva öljy- ja kaasukonserni Gazprom holdingyhtiönsä Gazprom-Median välityksellä. Televisiokanava NTV on perustettu 1993. Sen päämaja sijaitsee Moskovassa.


title: NTV (Venäjä)

text: Muut kaksi Venäjän päätelevisiokanavaa ovat Ykköskanava ja Rossija.


title: NTV (Venäjä)

text: Televisiokanava NTV:n perusti oligarkki Vladimir Gusinski vuonna 1993. Gusinski sai houkuteltua kanavalleen aikansa parhaita journalisteja ja uutisankkureita, joiden kautta kanava nousi yhdeksi kriittisimmistä ja katsotuimmista televisiokanavista.


title: NTV (Venäjä)

text:
Vuoden 1999 duuman vaalien ja vuoden 2000 presidentinvaalien aikana NTV kritisoi Tšetšenian sotaa ja Vladimir Putinia.
Tämä sai Venäjän poliittisen johdon Kremlin toimimaan. 8. toukokuuta 2000 veroviranomaiset tekivät ratsian televisioaseman tiloihin. Tästä alkoi prosessi, jonka seurauksena Gusinski pakotettiin 20. heinäkuuta myymään televisiokanava öljy- ja kaasukonserni Gazpromille.


title: NTV (Venäjä)

text: Seuraavana vuonna erotettiin televisiokanava NTV:n johto. Samalla kanava lopetti Venäjän poliittisen johdon kritisoimisen. Osa toimittajista siirtyi Gusinkin perustamaan TV-6 -kanavaan, joka siihen asti oli toiminut ainoastaan viihdekanavana. Seuraavana vuonna venäläinen oikeus lakkautti tämän kanavan.


title: Aukusti Neitiniemi

text: Aappo Aukusti Neitiniemi (25. tammikuuta 1875 Kittilä – 7. huhtikuuta 1965 Kittilä) oli suomalainen kansanedustaja vuosina 1924–1929 sekä kunnallisneuvos vuodesta 1947. Hänet valittiin Kansallisesta Kokoomuksesta Lapinmaan vaalipiiristä.


title: Aukusti Neitiniemi

text: Neitiniemi valmistui kansanopistosta 1900 ja toimi yli puolen vuosisadan ajan "Uuden Suomettaren" ja "Uuden Suomen" asiamiehenä. Hän oli presidentin valitsijamiehenä 1925.


title: Aukusti Neitiniemi

text: Neitiniemi toimi elämänsä aikana pappilan renkinä, metsänhakkuu- ja uittotöissä, maanviljelijänä, osuuskassan kirjanpitäjänä ja hoitajana, kalastajana sekä poronhoitajana. Hän kuoli kotikunnassaan Kittilässä 90-vuotiaana.


title: Somethin’ Else (klubi)

text: Somethin' Else oli jyväskyläläinen jazz-, funk-, afrobeat- ja latin-musiikille omistettu klubi. Klubi toimi keväästä 2006 vuoteen 2008 säännöllisesti Jyväskylän Popparissa (ent. Jazz Bar) ja vieraili lisäksi Tampereen ylioppilastalolla sekä Kuopion Introssa. Syksyn 2007 aikana toimintaa laajennettiin vähitellen myös Helsingin mbariin sekä Libertéhen ja Bossaan.


title: Somethin’ Else (klubi)

text: Somethin' Else -illat koostuivat vierailevan liveyhtyeen esiintymisestä sekä DJ- ja VJ-seteistä. Tarkoituksena oli tuoda mielenkiintoisia yhtyeitä muualta sekä myös esitellä jyväskyläläisyleisölle uusia paikallisia kykyjä. Vierailijoina kuultiin mm. useita eturivin nuoria suomalaisia jazz-muusikoita. Olennaisena osana Somethin' Else -iltoihin kuuluivat myös VJ:n tuottamat visuaalit. Klubin vakituisena DJ:nä toimi Matti Nives sekä VJ:nä alun perin toinen klubin perustajista Valtteri "Vallu" Länsimies, myöhemmin National RGB VJ:t Tampereelta.


title: Somethin’ Else (klubi)

text: Vuodesta 2009 klubin toiminta vähitellen hiljeni ja tapahtumat harvenivat. Ainakin toistaiseksi viimeiset Somethin' Else -klubit järjestettiin Popparissa 16. ja 17.7.2010 Jyväskylän Kesän yhteydessä. Liveyhtyeinä olivat Dalindèo, Jaska Lukkarinen trio ja Jukka Eskola Quintet sekä DJ-vieraana saksofonistina paremmin tunnettu Timo Lassy.


title: Somethin’ Else (klubi)

text: Klubi sai nimensä Cannonball Adderleyn samannimisen, vuonna 1958 julkaistun albumin mukaan.Klubilla vierailleet DJ:t


title: Somethin’ Else (klubi)

text: Klubin omat DJ:t ja VJ:t


title: Józef Piotrowski

text: Józef Piotrowski (7. syyskuuta 1887? – 8. syyskuuta 2005) on maailman vanhimmaksi ihmiseksi väitetty puolalainen, jonka kerrotaan kuolleen 118-vuotiaana. Guinnessin ennätystenkirja tai gerontologian tutkimusryhmä GRG eivät ole kuitenkaan vahvistaneet hänen väitettyä ikäänsä, joten virallisesti kunnia kuuluu yhdysvaltalaiselle Edna Parkerille, joka vietti 114. syntymäpäiväänsä huhtikuussa 2007.


title: Józef Piotrowski

text: Piotrowski syntyi Jałówkassa lähellä Białystokia. Hän on soittanut urkuja nuoruudestaan saakka.


title: Józef Piotrowski

text: Mikäli väite Piotrowskin iästä pitää paikkansa, hän on maailman historian kolmanneksi vanhin tunnettu henkilö Jeanne Calment'n (122) ja nyttemmin kiistellyn Shigechiyo Izumin (120/105) jälkeen.


title: Józef Piotrowski

text: Hieman vastaava väite puolalaisesta pitkäikäisyydestä oli Paweł Parniakin tapaus. Miehen väitetään olleen kuollessaan 27. maaliskuuta 2006 116-vuotias.


title: Kuopio Steelers

text: Kuopio Steelers on kuopiolainen amerikkalaisen jalkapallon seura. Steelers aloitti toimintansa vuonna 1991 Varkaudessa ja siirtyi Kuopioon 2006. Seuran kotikenttä on Väinölänniemen stadion.


title: Kuopio Steelers

text: Steelers pelaa miesten Vaahteraliigassa sekä eri juniorisarjoissa B- (alle 19-vuotiaat), C- (alle 17-vuotiaat), D- (alle 15-vuotiaat) ja E-junioreissa (alle 13-vuotiaat). Kesällä 2013 Steelers perusti naisten amerikkalaisen jalkapallon joukkueen joka osallistui kaudella 2014 naisten I-Divisioonaan. Kaudella 2018 joukkue voitti oman lohkonsa I-divisioonassa ja nousi Naisten Vaahteraliigaan.Joukkueen nimi Steelers, Terästäjät, viittaa joukkueen alkuperäisen kaupungin Varkauden vahvaan teollisuushistoriaan. Joukkueen nimi on myös ottanut vaikutteita Yhdysvalloissa NFL:ssa pelaavasta amerikkalaisen jalkapallon joukkueesta Pittsburgh Steelersistä.


title: Kuopio Steelers

text: Steelers on pelannut kaksi kautta Vaahteraliigassa pelaten 16 ottelua joista kolme on voittoja ja 13 tappioita.


title: Kuopio Steelers

text: Steelersin viime kauden tappio välierissä Tampere Saintsille oli unohdettu ja nyt keskityttiin uuteen kauteen. Joukkue sai paljon uusia pelaajia juniorijoukkueisiin ja näin Steelers pystyi osallistumaan uusiin juniorisarjoihin tulevana kesänä..


title: Kuopio Steelers

text: Ulkomaalaisvahvistuksiksi kiinnitettiin Yhdysvaltalaiset WR James Harvey ja L Micheal Berg . Suomalaisista pelaajista RB/LB Atte Penttinen ja L Joni Niskanen allekirjoittivat sopimukset. Myös juuri ennen kauden alkua viime kauden Espoon Demonsin väreissä vaikuttaneet QB Niclas Carpelan ja WR/DB veljekset Harri ja Jarno Uitto allekirjoittivat sopimukset.


title: Kuopio Steelers

text: Päävalmentaja ohjaksiin hyppäsi Jarkko Surakka. Epätasainen (4-4-0) kausi päättyi tappioon toistamiseen välieriin. Tällä kertaa Lappeenrannan Rajaritareihin, joka myöhemmin voitti Spagettimaljan ja nousi kauden jälkeen korkeimmalle sarjatasolle, Vaahteraliigaan.


title: Kuopio Steelers

text: Steelersin jäätyä neljänneksi 1. divisioonassa kaudella 2007–2008 joukkue päätti petrata seuraavalle kaudelle valmennukseen. Steelers palkkasi yhdysvaltalaisen Jon Hartin valmentamaan joukkuetta. Hart valmensi 1990-luvulla yhteensä kolmena kautena Suomessa Kuopio Bobcatsia, Porvoo Butchersia ja Hämeenlinna Tigersia. Joukkue allekirjoitti myös sopimukset yhdysvaltalaisten RB Zack Schafer ja LB Brian Cottonen kanssa. Suomalaisväreinä joukkueeseen liittyivät 1. divisioonaveteraanit QB Niclas Carpelan (69ers, Devils), WR Juhani Kähönen (69ers, Devils) ja nuorempana pelaajana DL Victor Sarvi (Wolverines). Panostus tuotti hedelmää, kun 13. syyskuuta 2009 Steelers voitti niin sanotussa Spagettimaljaottelussa 1. divisioonan mestaruuden. RB Schafer oli myös avain 1. divisioonin voittoon, joka johti jatkuvasti divisioonan juoksutilastoja. Schafer palkittiin myös Spagettimaljaottelussa parhaan pelaajan palkinnolla.


title: Kuopio Steelers

text: Puheenjohtaja Jarkko Surakan mukaan seurassa pohdittiin voiton jälkeen, halutaanko anoa lisenssiä Vaahteraliigaan. Hän korosti, että seuralla on taloudelliset edellytykset nousuun; kyse oli enemmänkin siitä, saadaanko riittävän vahva kokoonpano kasaan. 30. syyskuuta 2009 varmistui, että Steelers hakee lisenssiä. Seura jätettiin kuitenkin yllätyksekseen ulos Vaahteraliigasta. Perusteluna oli se, ettei Steelersillä ollut edelliskaudella tarpeeksi liiton sarjoihin osallistuneita juniorijoukkueita. Steelersin Surakka arvioi, että seura valittaa päätöksestä urheilun oikeusturvalautakuntaan. Tammikuun puoliväliin mennessä kuitenkin selvisi, ettei näin tulla tekemään. Steelers tipahti lisenssihaun sääntöjen mukaan 2. divisioonaan, koska sen hakemusta ei hyväksytty. Liiton tarjoamaa 1. divisioonan paikkaa ei voitu ottaa vastaan, koska kaikki pelaaja-, valmentaja- ja yhteistyösopimukset oli tehty Vaahteraliigaa silmällä pitäen ja ne purkautuivat kun paikkaa ei tullut. Seuran puheenjohtaja erosi koettuaan epäonnistuneensa tavoitteessa.


title: Kuopio Steelers

text: Kauden 2009 jälkeen Steelers osallistui SAJL:n järjestämään 2. divisioonaan, kun joukkueen hakemus 1. divisioonaan evättiin erilaisten syitten takia. Joukkuetta valmensi Jussi-Pekka Järvisen (hyökkäys) ja Mikko Aspisen (puolustus). Ulkomaalaisvahvistuksia ei kiinnitetty kaudelle 2010 lähti kauteen junioripainotteisella joukkueella ja pääpainona oli seuran kehittäminen, kuten Jarkko Surakka mainitsi päätöksessä: "Samalla seuran sisällä on asetettu tavoitteeksi kehittää toimintaa edelleen edustusjoukkueen, organisaation ja erityisesti juniorityön osalta." Joukkue lähti kauteen jalat maassa ja otteluita lähdettiin pelaamaan yksi kerrallaan. Silti sarjan voitto oli asetettu tavoitteeksi, vaikkakin viime syksyn 1. divisioonan voittaneella joukkueella ei voinut oikein vähäisempääkään tavoitetta olla vaikka joukkueesta oli poistunut mm. RB Schafer, LB Cottone ja QB Carpelan. Steelers pelasi voitokkaan kauden päästämällä vain kaksi maalia ja yhden lisäpotkupisteen seitsemässä ottelussa runkosarjassa. Steelers pelasi Vaasa Vikings vastaan Väinöläniemellä pidetyssä 2. divisioonan finaaliottelussa. Loppuottelussa Vikings kukistui lukemin 34-6 (20-0) . Voiton jälkeen Steelers ilmoitti hakevansa paikkaa 1. divisioonaan. Myös monta vuotta 2. divisioonassa tahkonnut Nokia Ghosthunters haki paikkaa 1. divisioonaan


title: Kuopio Steelers

text: Kaudelle 2011 Kuopio Steelers solmi kolmivuotisen sopimuksen yhdysvaltalaisen Anthony de Carvalhon kanssa. Anthony de Carvalho on valmentanut (Espoo Colts, Helsinki Wolverines, Tampere Saints) ja seurannut suomalaista jenkkifutista aitiopaikalta jo miltei kaksikymmentä vuotta. Joukkueen ja uuden päävalmentajan yhteinen tavoite on tulevan kauden mestaruus. Ennen kaikkea uuden päävalmentajan myötä seuran tavoitteena on myös saattaa koko organisaatio korkeimman sarjatason vaativalle tasolle.


title: Kuopio Steelers

text: Steelersin ensimmäinen vahvistus oli Tampere Saintsin kasvatti QB Jarkko Parikka. de Carvalho valmensi Parikkaa ollessaan Tampere Saintsin päävalmentaja joten joukkueen valinta palkata QB Parikka oli luonnolinen Yhdysvaltalaiset LB Bradley Shanerin ja RB Richard Stokesin kanssa sopimukset kaudelle 2011. Kotimaalta Steelers allekirjoitti sopimukset DL Juha Lahden ja QB/LB Niclas Carpelanin kanssa. Steelers purki kuitenkin sopimuksen Stokesin ja Carpelanin kanssa. Syynä Stokesin sopimuksen purkamiseen oli seuran sisäisten sääntöjen rikkominen pelaajan taholta kun taas Carpelanin sopimuksen purkamiseen syyt lähtivät pelaajan halusta jatkaa uraansa pelinrakentajan tontilla. Joukkue palkkasi OL Steve Jordanin täyttämään RB Stokesin paikan joukkueen toisena ulkomaalaisvahvistuksena.


title: Kuopio Steelers

text: Joukkue lähti kauteen opetellen uutta option pelisysteemiä. Joukkue paransi peliään peli peliltä, mutta jatkuvat virheet ja loukkaantumiset hankaloittivat joukkueen menestymistä. 1. divisioonaan osallistui kaudelle 2011 viisi joukkuetta : Vantaa TAFT, Kouvola Indians, Helsinki 69ers ja 2. divisioonista Steelersin kanssa noussut Nokia Ghosthunters. Runkosarjan ajan Steelers ja Ghosthunters taistelivat välieräpaikasta 1-6 tuloksella ennen runkosarjan viimeistä kierrosta. Ghosthuntersin häviö TAFTille ja Steelersin voitto 69ersista merkitsisi Steelersin pääsyä neljän parhaan joukkoon. Steelers selvitti tiensä välieriin kuoppaisen alkukauden jälkeen voittaen 69ersin viimeisellä kierroksella 29-18 jättäen Ghosthuntersin ulos välieristä.. Joukkue kohtasi välierissä runkosarjan voittajan Vantaa TAFTin. Steelers hävisi välieräottelun lukemin 30-0 (20-0) ja Vantaan TAFT jatkoi puhtaalla pelillä kohti 1. divisioonan loppuottelua : Spagettimaljaa. Kauden jälkeen seura purki sopimuksen Anthony de Carvalhon kanssa yhteisymmärryksessä taloudellisten syitten vuoksi. Kauden päätteeksi seura päätti pudottautua 2. divisioonaan taloudellisista ja kapean pelaajamäärä takia .


title: Kuopio Steelers

text: Seura ilmoitti 4.1.2012 pelaavan kaudella 2012 SAJL:n järjestämässä 2. divisioonassa. Steelers juhli ennen kautta myös seuransa 20-vuotista taivaltaan suomalaisen jenkkifutiksen parissa. Taloudellisten syitten ja avainpelaajien lopettamisen tai siirtymisen muihin joukkueisiin pakotti joukkueen pudota 2. divisioonaan. Joukkue lähti kauteen junioripainotteiselle joukkueella jossa oli sekoitus montaa Steelersin jenkkifutis sukupolvea. Rosteriin mahtui vanhasta sukupolvesta (LB Petri Pellinen, OL Niko Ruotsalainen ja LB Raikko Koski), 2000-luvulla aloittaneisiin (mm. QB Mikko Soininen, CB Toni Hartikainen, SS Jani Heloterä, LB Jarno Konsti ja LB Mikko Aspinen) aina juniori-ikäisiin asti (mm. WR Markus Ojainväli, WR Sami Kuosmanen, QB Jukka Pietikäinen ja RB Pauli Kumpulainen). Kansainvälisessä 2. divisioona oli jaettu kolmeen lohkoon ja Steelers pelasi samassa lohkossa Vaasa Vikings, Jyväskylä Pirates, Joensuu Wolves ja Oulu Northern Lights II joukkueiden kanssa. Ennen kautta Gridiron.fi Power Rankingissa Steelersiä kaavailtiin selvään lohkovoittoon omassa lohkossaan.


title: Kuopio Steelers

text: Steelers avasi kautensa Oulun Northern Lightsin II joukkue vastaan 58-0 kotivoitolla. Saman jyrän alle jäi Joensuu Wolves muutaman viikon päästä lukemin 0-61 Joensuussa. Steelers koki karvaan tappion Vaasassa Vikingsiä vastaan lukemin 9-6, mutta ottelu kääntyi lopulta Steelersin 0-30 voitoksi Vaasan edustuskelvottoman pelaajan vuoksi. Steelers jatkoi kauttaan ylivoimisilla koti- sekä vierasvoitoilla seuraavaan Vikings peliin asti. Steelers isännöi Vaasa Vikingsejä lohkon toisella kierroksella ja pelistä kaavailtiin koko 2. divisioonan kovatasoisinta ottelua. Vajaamiehinen Steelers voitti jännitystrillerin ottelun viimeisillä minuuteilla lukemin 28-26 (14-6) ja näin lohkon herruus siiryi kuopiolaisille. Steelers oli näin varmistanut lepoviikon ja suoran paikan välieriin, kunnes Oulu Northern Lights II joukkue luovutti toisen ottelusta Vikingisä vastaan. Tämän seuraksena SAJL sulki Oulun pois sarjasta ja samalla mitätöiden kaikki Oulun ottelut. Tämä tarkoitti sitä, että Steelers sijoitus oli koko sarjassa 3. Tämän päätöksen myötä Hyvinkää Falcons ja Tampere Saints saivat vapaan viikonlopun ja suoraan paikat välieriin.


title: Kuopio Steelers

text: Steelers isännöitsi puolivälierissä Helsinki Wolverines II joukkuetta vastaan Kuopion Väinölänniemellä. Steelers voitti ottelun lukemin 28-0 ja kiilasi neljän parhaan joukkoon Hyvinkään, Tampereen ja Vaasan kera. Puolivälikierros oli tärkeä, koska se osoitti lohkojen todelliset tasoerot. Steelers hävisi Tampereella pelatulla välikierroksella Tampere Saintsille lukemin 27-7 (7-0). Näin ollen Kuopio Steelersin loppusijoitus II-Divisioonassa kaudella 2012 oli neljäs.


title: Kuopio Steelers

text: Välierätappiosta huolimatta kausi ei ollut pettymys vaikkakin tavoitteena oli luonnollisesti sarjan voittaminen. Kyseisenä kaudella Steelersin edustusjoukkue oli mielenkiintoinen sekoitus nuorta ja vanhaa polvea. Joukkue onnistui ajamaan sisään uusia pelaajia ja luomaan laadukkaita harjoitusmahdollisuuksia myös seuran nuoremmille junioreille. Tämän lisäksi Steelers sai parannettua seuraorganisaatiotaan ja kehitettyä toimintaansa monella tapaa. Eräs syy Steelersin paluuseen I-Divisioonasta II-Divisioonaan oli mahdollisuus kehittää toimintaa kiireittä.


title: Kuopio Steelers

text: Steelers osallistui kaudella 2013 myös SAJL:n järjestämään II-Divisioonaan. II-Divisioona kilpailu kaudella 2013 kaksitoista joukkuetta, joka jaettiin kahteen lohkoon. Jyväskylä Piratesin luovuttua sarjasta, lohko 1 pelattiin viidellä joukkueella kaksinkertaisen sarja. Johtuen Piratesin myöhäisestä päätöksesta, ottelupäiviin ei pystytty tekemään muutoksia ja lohko 2 jatkoi suunniteltusti seitsemällä joukkueella, jossa joukkueet kohtasivat vain kerran.


title: Kuopio Steelers

text: Joukkueen päävalmentajana sekä puolustuksen koordinaattorina jatkoi Janne Haapanen. Hyökkäyksen koordinaattoriksi ryhtyi Seinäjoki Crocodiles joukkuetta monta vuotta valmentanut Andy Bezaire. Bezaire toi joukkueeseen myös uuden hyökkäyksen pelikirjan, option-hyökkäyksen. Pelinrakentajana jatkoivat Mikko Soininen sekä Jukka Pietikäinen. Kuopio Steelersin pelaaja runko pysyi melko samana verrattuna edelliseen kauteen.


title: Kuopio Steelers

text: Steelers hävisi kauden avausottelun Hanko Sun Citya vastaan tiukasti 29-23. Kauden toisessa ottelussa Steelers voitti Helsinki Wolverines II tiukasti 0-19. Steelers voitti seuraavat ottelut Päijät-Häme Pantersia, Mikkeli Bouncersia sekä Helsinki East City Giantsia vastaan kirkkaasti. II-Divisioonan lohko 2 7. kierroksella Steelers voitti Lappeenrannan Rajaritarit 34-20. Rajaritarit johtivat ottelua ennen puoliaikaa 0-20. Tällä voitolla Steelers varmisti kotiedun puolivälierissä . II-Divisioonan puolivälierissä Steelers pelasi Pori Bearsia vastaan. Tasaiseksi kaavailtu ottelu päättyi Steelers 45-0 voittoon. Voitolla Steelers varmisti välierän paikan.


title: Kuopio Steelers

text: Välierissä Steelers matkusti Vaasaan Wasa Royalsin vieraaksi. Wasa Royals on kaudeksi 2013 aloittanut perinteisen Vaasa Vikingsin alaisuudessa toimiva seura. Tasaiseksi ennakoitu ROY-STE välieräottelu kääntyi Royalsin selvään voittoon 34-0. Ottelun alussa Steelers oli mukana pelissä ja etenikin lähelle Royals-maalia useampaan otteeseen. Steelersin virheet kostautuivat kuitenkin ratkaiseville hetkillä pallonmenetyksiin, ja ottelun hallinta siirtyi yhä enemmän kotijoukkue Royalsille. Välierätappion myötä Steelersin lopullinen sijoitus sarjassa oli neljäs. II-Divisioonan mestaruuden, Rautamaljan, voitti Wasa Royals. Royals nousi kauden päätteeksi I-Divisioonaan.


title: Kuopio Steelers

text: Joukkueen pelinrakentaja Mikko Soininen kommentoi Gridiron -sivuston haastattelussa seuraavasti:


title: Kuopio Steelers

text: ""Kokonaisuutena kaudesta jäi kuitenkin positiviinen kuva. Joukkue meni eteenpäin. Joukkuehenki oli korkealla koko kesän, ja joukkue otti harppauksia fyysisellä puolella." "


title: Kuopio Steelers

text: Kuopio Steelers aloitti loppukesästä amerikkalaisen jalkapallon toiminnan myös naisille. Naisten joukkue asetti tavoitteeksi osallistua naisten I-Divisioonaan kaudella 2014.


title: Kuopio Steelers

text: Steelers osallistui kaudella 2014 SAJL:n järjestämään, uuteen II-Divisioonaan. SAJL lanseerasi uuden kilpailujärjestelmänsä vuosille 2014-2016. Uuden kilpailujärjestelmäss, II-Divisioonassa pelaa kaudella 2014 kuusi parasta joukkuetta kaudelta 2013 (sekä mahdollinen I-Divisioonasta putoava joukkue). Uudessa, "kovennetussa" II-Divisioonassa kilpailivat kaudella 2014 Hanko Sun City, Lappeenranta Rajaritarit, Hämeenlinna Huskies, Sipoo Bulldogs, Helsinki Wolverines II sekä Kuopio Steelers. Loput joukkueet kauden 2013 II-Divisioonasta siirtyvät pelaamaan uuteen III-Divisioonaan kaudelle 2014.


title: Kuopio Steelers

text: Kuopio Steelersin kaudella 2013 perustettu naisten joukkue osallistui SAJL:n järjestämään I-Divisioonaan.


title: Kuopio Steelers

text: Kuopio Steelers osallistui kaudella 2015 SAJL:n järjestämään II-divisioonaan ja voitti sen puhtaalla pelillä. Finaaliottelussa Steelers kaatoi Mikkeli Bouncersin. Divisioonamestaruuden jälkeen joukkue päätti hakea sarjanousua I-divisioonaan.


title: Kuopio Steelers

text: Steelersin naisten edustusjoukkue sijoittui SAJL:n järjestämässä I-divisioonassa toiseksi häviten finaalissa Hämeenlinna Huskiesille.


title: Kuopio Steelers

text: Kuopio Steelers pelaa kaudella 2016 SAJL:n järjestämässä I-divisioonassa. Seura päätti pelata kauden ilman sääntöjen sallimia ulkomaalaisvahvistuksia. Steelers pelaa kotimaisella rosterilla, jota on vahvistettu hankinnoilla muista suomalaisista seuroista.


title: Kuopio Steelers

text: Naisten edustusjoukkue pelaa kaudella 2016 SAJL:n järjestelmässä I-divisioonassa.


title: Scrum

text: Scrum on projektinhallinnan viitekehys, jota käytetään yleisesti ketterässä ohjelmistokehityksessä. Vaikka Scrum on kehitetty erityisesti ohjelmistoprojektien hallintaan, sitä voidaan soveltaa myös yleisesti projektinhallinnassa. Ensimmäisinä idean scrumin kehitysprosessista kuvasivat 1986 Hirotaka Takeuchi ja Ikujiro Nonaka. Teoksessaan Takeuchi ja Nonaka kuvaavat uudenlaisen, holistisen lähestymistavan tuotekehitykseen, jossa yksi ainoa monitaitoinen () ryhmä suorittaa kehitysprosessin alusta loppuun vaiheistuksella, joka on vahvasti lomittunut. Ryhmän toimintaa verrataan rugby-joukkueeseen, jossa koko ryhmä pyrkii etenemään yksikkönä ja toimimaan tiiviissä yhteistyössä. Myös menetelmän nimi () viittaa rugbyn aloitusryhmitykseen. Nimi on myös sittemmin jäänyt käyttöön johtuen menetelmän yhtäläisyyksistä rugby-joukkueeseen ja sen toimintaan; molemmat ovat erilaisiin tilanteisiin sopeutuvaisia, nopeita ja itseohjautuvia.


title: Scrum

text: Varsinaisen scrum-viitekehyksen kehittäjinä pidetään Jeff Sutherlandia, Ken Schwaberia, John Scumniotalesia ja Jeff McKennaa.


title: Scrum

text: Scrumissa työskennellään toistavasti ja lisäävästi () ennustettavuuden optimoimiseksi ja riskien kontrolloimiseksi. Tavoitteena oleva tuote kehittyy pikkuhiljaa täydellisemmäksi ja valmiimmaksi useiden kehitysjaksojen aikana. Kehitysjaksoa kutsutaan sprintiksi (). Sprintti on 1-4 viikon mittainen aikaraja, jonka sisällä tuotetaan “valmiin” määritelmän täyttävä, käyttökelpoinen ja potentiaalisesti julkaisukelpoinen tuoteversio. Jokaisen sprintin sisältö sovitaan sprintin suunnittelupalaverissa ennen sprintin aloitusta, ja toteutettaviksi valitaan sellaisia tuotteen kehitysjonon kohtia, joilla on sillä hetkellä suurin merkitys projektin onnistumiselle. Sprintin lopuksi järjestetään sprinttikatselmus, jossa kehitystiimi esittelee sprintin konkreettiset saavutukset (esim. ohjelmiston uusimman version) tuoteomistajalle sekä mahdollisille sidosryhmien edustajille palautteen saamiseksi ja ymmärryksen lisäämiseksi kehityksen tilasta. Ennen seuraavan sprintin aloittamista pidetään vielä sprintin retrospektiivi, jossa tarkastellaan prosessin näkökulmasta mikä sprintin aikana sujui hyvin ja mitä voitaisiin parantaa seuraavassa sprintissä.


title: Scrum

text: Scrum-kehityksessä käytetään yhtä tai useampaa scrumtiimiä (). Scrumtiimi koostuu tuoteomistajasta, scrummasterista ja kehitystiimistä. Scrumtiimi päättää kunkin sprintin tavoitteet ja tehtävät, ja vastaa yhdessä siitä, että asetettuihin tavoitteisiin päästään. Scrumtiimi on itseohjautuva ja monitaitoinen, ja sillä on valta päättää omista työmenetelmistään.


title: Scrum

text: Yksi scrumtiimin jäsen toimii tuotteen omistajana (). Tuoteomistaja vastaa tuotteen arvon ja kehitystiimin työn arvon maksimoimisesta. Käytännössä tämä tapahtuu määrittelemällä tuotteen vaatimukset sekä järjestämällä tuotteen kehitysjono yhteistyössä scrumtiimin kanssa. Tuoteomistaja on yksi henkilö, ei komitea. Tuoteomistaja voi hyödyntää komiteoita tai edustaa sellaisen toiveita tuotteen kehitysjonon kautta, mutta tuotteen kehitysjonon järjestyksen muuttamiseksi tulee aina ensin vakuuttaa tuoteomistaja. Tuoteomistaja tuntee tuotteen liiketoimintaa ja edustaa asiakkaita ja käyttäjiä. Tuoteomistajan toiminta maksimoi tuotekehitykseen sijoitetun pääoman tuottoprosentin (ROI) ja varmistaa, että scrumtiimi toteuttaa jokaisessa sprintissä sellaisia vaatimuksia, jotka ovat tuotteen onnistumisen kannalta keskeisimpiä. Tuoteomistaja hyväksyy sprinttikatselmuksessa edellisen sprintin tuoteversion ja osallistuu sprintin suunnittelupalaveriin varmistaakseen, että kehitystiimi ymmärtää sprinttiin valittavat tuotteen kehitysjonon kohdat riittävällä tarkkuudella. Tuoteomistaja myös auttaa kehitystiimiä ymmärtämään vaatimuksia ja tarvittaessa tarkentaa sprinttiin valittujen vaatimusten toteutustapaa sprintin aikana.


title: Scrum

text: Toinen scrumtiimin rooleista on kehitystiimi (). Kehitystiimi koostuu ammattilaisista, jotka muuttavat sprinttiin valitun tuotteen kehitysjonon sisällön potentiaalisesti julkaisukelpoiseksi “valmiiksi” tuoteversioksi jokaisessa sprintissä. Ainoastaan kehitystiimin jäsenet osallistuvat tuoteversion kehitykseen. Kehitystiimit ovat monitaitoisia sisältäen kaiken tarvittavan osaamisen potentiaalisesti julkaisukelpoisen tuoteversion kehittämiseksi. Kehitystiimin jäsenillä voi olla erityistä osaamista tai erilaisia työn painopisteitä, mutta vastuu kehityksestä kuuluu koko kehitystiimille yhdessä.


title: Scrum

text: Kolmas scrumtiimin rooli on scrummaster (). Scrummaster vastaa siitä, että kaikki ymmärtävät ja käyttävät Scrumia. Scrummasterit tekevät tämän varmistamalla, että scrumtiimit pitäytyvät Scrumin teoriassa, käytännöissä ja säännöissä. Scrummaster on scrumtiimin palveleva johtaja. Toisin kuin perinteisellä esimiehellä, scrummasterilla ei ole scrumtiimin jäseniin suoraa määräysvaltaa, vaan hän vaikuttaa scrumtiimiin Scrum-prosessin kautta. Scrummasterin tehtävät koostuvat suurelta osin ryhmän työskentelyä haittaavien esteiden poistamisesta ja ryhmän valmentamisesta itseohjautuvuuteen. Scrummaster vastaa siitä, että scrumtiimin päivittäinen työskentely on tuottavaa ja Scrumin pelisääntöjä noudatetaan. Hän tarkkailee työn etenemistä, ja jos sprintin tavoitteiden saavuttaminen alkaa näyttää epätodennäköiseltä, hän kommunikoi kehitystiimin ja tuoteomistajan kanssa tilanteen korjaamiseksi tai sprintin sisällön kaventamiseksi. Scrummaster myös suojaa tiimiä ulkopuoliselta hälyltä, kuten sprintin aikana pyydetyiltä uusilta vaatimuksilta, ja tekee kaikkensa turvatakseen tiimilleen työrauhan.


title: Scrum

text: Scrumin tuotokset kuvaavat työtä tai lisäarvoa tavoilla, jotka lisäävät läpinäkyvyyttä ja tilaisuuksia tarkastelulle ja sopeuttamiselle. Scrumin tuotokset on suunniteltu erityisesti maksimoimaan läpinäkyvyyden niille keskeisille tiedoille, jotka auttavat scrumtiimejä onnistuneesti toimittamaan “valmiin” tuoteversion.Scrumissa käytetään ennaltasovittuja tapahtumia luomaan säännöllisyyttä ja minimoimaan muiden kuin Scrum-palavereiden tarve. Scrumin tapahtumat ovat aikarajattuja eli jokaisella niistä on maksimipituus. Tämä varmistaa sen, että suunnittelulle varataan riittävästi aikaa, mutta suunnitteluprosessissa ei pääse syntymään hukkaa.


title: Scrum

text: Scrum-ban on ohjelmistotuotannon malli, joka perustuu Scrum- ja Kanban-menetelmiin. Scrum-ban soveltuu erityisesti ylläpitoprojekteihin tai (järjestelmä)projekteihin, joissa vaatimuksia tai ohjelmistovirheitä tulee jatkuvasti ja yllättäen. Tällöin Scrumin aikarajoitteisista sprinteistä ei ole mainittavaa hyötyä. Sen sijaan Scrumin päivittäisiä kokouksia ja muita käytäntöjä voidaan soveltaa tiimistä ja tarpeesta riippuen. Kanban-menetelmästä tuttua on työvaiheiden visualisointi sekä rajoitteet sille, montako käyttäjätarinaa tai korjausta voi kussakin työvaiheessa olla kesken (). Näiden avulla ohjataan kehitystiimin tekemistä niin, että käyttäjätarinan tai korjauksen läpimenoaika on mahdollisimman lyhyt ja toisaalta tiimin jäsenet ovat sopivasti työllistettyjä.


title: Scrum

text: Työvaiheiden havainnollistamiseksi samassa tilassa olevat tiimit käyttävät yleensä post-it -lappuja ja isoa taulua. Hajautettujen tiimien tapauksessa työvaiheiden visualisoinnin tarjoavat ohjelmistot ovat käytännöllisiä. Mm. ScrumWorks sekä JIRA+GreenHopper näyttävät kehitystiimin käyttäjätarinat, ohjelmistovirheet tai tehtävät jaoteltuna eri vaiheisiin.


title: Scrum

text: Työvaiheet ovat yksinkertaisimmillaan: aloittamattomat, käynnissä olevat sekä tehdyt tehtävät tai käyttäjätarinat. Kehitystiimit voivat kuitenkin halutessaan lisätä vaiheita (esim. määritelty, suunniteltu, testattu, toimitettu). Ylimääräiset vaiheet voivat auttaa jos joku vaihe muodostuu pullonkaulaksi eikä keskeneräisen työn raja-arvoja haluta nostaa. Tarkempi vaihejaottelu mahdollistaa paremmin myös kehittäjien erikoistumisen tiettyihin työvaiheisiin.


title: Scrum

text: Keskeneräiselle työlle ei ole olemassa määriteltyjä raja-arvoja, vaan jokaisen tiimin täytyy ne määritellä itse kokeilun ja erehdyksen kautta. Liian pieni raja-arvo aiheuttaa tiimin jäsenten odottamista, koska työtä ei tule seuraavaan vaiheeseen tarpeeksi nopeasti. Toisaalta liian suuret raja-arvot keräävät suuren keskeneräisen työn varaston, mikä hidastaa läpimenoaikaa. Yhtenä nyrkkisääntönä voidaan kuitenkin pitää, että kenelläkään tiimin jäsenellä ei pitäisi olla valittuna enempää kuin kaksi tehtävää kerrallaan ja toisaalta kaikilla tiimin jäsenillä ei saisi olla samanaikaisesti kahta tehtävää.


title: Scrum

text: Scrumin ja Kanbanin suurin ero on siinä, että Scrumissa sprintit ovat aikarajattuja, kun taas Kanbanissa työskenteleminen on jatkuvaa. Tämä näkyy työvaihetauluissa, jotka Scrumissa tyhjennetään sprintin jälkeen. Kanbanissa tehtävät taas liikkuvat jatkuvasti samalla taululla. Scrum painottaa monitaitoisia tiimejä, jotka pystyvät itsenäisesti kehittämään potentiaalisesti julkaistavan tuoteversion. Kanban taas mahdollistaa erikoistuneet, toiminnalliset tiimit.


title: Scrum

text: Koska Scrum-ban on menetelmänä suhteellisen uusi, sen käytöstä ei ole olemassa juurikaan artikkeleita. Sen sijaan Kanbania on sovellettu ohjelmistotuotannossa ainakin Microsoftilla sekä Corbiksella.


title: Hanhenkaulat

text: Hanhenkaulat ("Lepadidae") on äyriäisiin kuuluvien siimajalkaisten heimo. Ne erottuvat muista siimajalkaisista (esimerkiksi merirokoista) pitkän ja lihaksikkaan jalkansa takia.


title: Hanhenkaulat

text: Useimmat hanhenkaulalajit elävät rannikolla, usein vuorovesivirtauksen alueella, missä liikkuva vesi tuo niille ravintoa, jota ne suodattavat ruoakseen.


title: Oppisopimus Suomessa

text: Oppisopimus on työelämälähtöinen tapa opiskella ammatti. Se on tarkoitettu kaikille 15-vuotiaille ja sitä vanhemmille. Oppisopimuksen avulla voi myös vaihtaa alaa, saada todistuksen omasta osaamisesta, jatkaa loppuun kesken jääneet opinnot tai hankkia lisäkoulutusta. Yritykselle oppisopimus on mahdollisuus kouluttaa juuri omiin tarpeisiin sopiva uusi työntekijä tai lisäkouluttaa nykyistä henkilökuntaa. Myös yrittäjä voi kouluttautua työn ohessa omassa yrityksessä.


title: Oppisopimus Suomessa

text: Sopimuksen neljä osapuolta ovat opiskelija (koulutettava työntekijä), työnantaja, oppilaitos ja oppisopimustoimija. Oppisopimusta varten opiskelija hankkii työpaikan, joka solmii sopimuksen koulutuksen järjestäjän kanssa. Oppisopimuksessa työsopimus on määräaikainen ja sen aikana työnantaja kouluttaa työntekijän.


title: Oppisopimus Suomessa

text: Opiskelijaa ohjaa työpaikkakouluttaja, joka voi olla esimerkiksi esimies tai kollega. Oppisopimustoimija vastaa oppisopimuksen sopimusjärjestelyistä ja opetussuunnitelman luomisesta yhdessä muiden osapuolten kanssa. Käytännön osaamista tukevat tietopuolen opinnot opiskelija suorittaa oppilaitoksessa.


title: Oppisopimus Suomessa

text: Valmistelussa on merkittävä uudistus ammatillisen koulutuksen reformi, joka koskee koko ammatillisen koulutuksen järjestelmää, myös oppisopimuskoulutusta.


title: Oppisopimus Suomessa

text: Oppisopimusopiskelija tekee töitä vähintään 25 tuntia viikossa ja suorittaa toisen asteen ammatillisia tutkintoja. Oppisopimuskoulutuksesta 80 prosenttia tapahtuu työpaikalla, loput 20 prosenttia oppilaitoksessa, verkossa tai etänä.


title: Oppisopimus Suomessa

text: Koulutuksen kesto on 4–36 kuukautta. Yhden tutkinnon osan voi suorittaa noin neljässä kuukaudessa. Perustutkinnon suorittaminen vie noin 2–3 vuotta, ammatti- ja erikoisammattitutkinnon suorittaminen noin 1–1,5 vuotta. Kestoon vaikuttavat opiskelijan tavoitteet ja mahdollinen aiemmin hankittu ammattiosaaminen.


title: Oppisopimus Suomessa

text: Oppisopimuksella voi suorittaa 350 erilaista toisen asteen tutkintoa tai tutkinnon osia. Suorittamiseen tarvitaan nykyinen tai uusi työpaikka, jonka opiskelija hankkii itse. Oppisopimuksella suoritettu ammatillinen perustutkinto sekä ammatti- ja erikoisammattitutkinnot antavat saman pätevyyden kuin ammattikoulu ja mahdollisuuden hakea ammattikorkeakouluun ja ylipisto-opintoihin.


title: Oppisopimus Suomessa

text: Ammatillisen perustutkinnon laajuus on 180 osaamispistettä, mikä vastaa kolmea vuotta. Perustutkinnossa (PT) osoitetaan ammatillinen valmius. Ammatillisen perustutkinnon voi suorittaa oppilaitosmuotoisena tai näyttötutkintona. Oppisopimusopiskelijat suorittavat perustutkinnot pääsääntöisesti näyttötutkintoina.


title: Oppisopimus Suomessa

text: Ammatti- ja erikoisammattitutkinnot (AT ja EAT) ovat näyttötutkintoja, joissa ammattitaito osoitetaan tutkintotilaisuuksissa oman alan työ-ja palvelutilanteissa. Ammatti- tai erikoisammattitutkinnon kesto on noin 1–1,5 vuotta riippuen opiskelijan aiemmasta osaamisesta.


title: Oppisopimus Suomessa

text: Erikoisammattitutkinnossa osoitetaan oman alan vaativimpien työtehtävien hallinta ja syvällisempi ammatinhallinta. Erikoisammattitutkintojen tarkoituksena on usein pätevöittää henkilö johto- ja esimiestehtäviin.


title: Oppisopimus Suomessa

text: Oppisopimuksella kouluttautuva on määräaikaisessa työsuhteessa työnantajaan ja saa työstä palkkaa. Oppisopimusopiskelijalle on maksettava vähintään työehtosopimuksen mukaista palkkaa. Mikäli alalla ei ole työehtosopimusta, maksetaan kohtuullista palkkaa. Opiskelijalle kuuluvat työntekijän lakisääteiset oikeudet kuten oikeus vuosilomaan, sairasajan palkkaan ja työterveyshuoltoon.


title: Oppisopimus Suomessa

text: Osan ajasta opiskelija on koulutusta antavassa ammattioppilaitoksessa saamassa käytännön harjoittelua täydentävää opetusta. Jos työnantaja ei maksa tältä ajalta palkkaa, opiskelija saa tarvittaessa opintososiaalisia etuuksia, joita ovat päiväraha, perheavustus, matkakorvaus ja majoituskorvaus.


title: Oppisopimus Suomessa

text: Työnantajalle maksetaan korvausta kouluttamisesta. Oppisopimustoimijan maksama koulutuskorvaus lasketaan jokaisessa solmitussa oppisopimuksessa erikseen. Korvauksen suuruus vaihtelee ja on 1-1000 €/kk. Työnantaja voi myös hakea palkkatukea työttömän työnhakijan palkkaamiseen oppisopimuksella kotikunnan TE-toimistosta.


title: Oppisopimus Suomessa

text: Oppisopimuskoulutuksessa olevalla on hieman parempi työsuhdeturva kuin muilla työntekijöillä, koska työnantaja voi irtisanoa oppisopimuksen tuotannollisilla tai taloudellisilla perusteilla vain ammattioppilaitoksen luvalla. Toisaalta ammattioppilaitos voi irtisanoa oppisopimuksen, jos työnantaja laiminlyö velvollisuutensa kouluttaa opiskelijaa.


title: Monacon Grand Prix 1992

text: Monacon Grand Prix 1992 oli 522. Formula 1 -osakilpailu. Se ajettiin 31. toukokuuta 1992 Monacossa. Kilpailun voittoon ajoi McLaren -tallin kuljettaja Ayrton Senna, joka samalla rikkoi Nigel Mansellin koko alkukauden kestäneen voittoputken. Kilpailun viimeisillä kierroksilla Mansell yritti raivokkaasti päästä Sennan ohitse, mutta Senna peitti hyvin kaikki ohituspaikat ja voitti.


title: Talvikuningas

text: Talvikuningas on CMX:n kahdestoista albumi ja se julkaistiin 5. syyskuuta 2007. Levystä julkaistiin 8 000 kappaleen erikoispainos ja Internetissä myytävä versio. Tavallinen cd-versio tuli myyntiin vasta vuoden 2008 alussa, 9. tammikuuta.


title: Talvikuningas

text: "Talvikuningas" on konseptialbumi. Levy koostuu yhdestä pitkästä kappaleesta, jonka osat kertovat samaa tarinaa ja sävellyksessä on läpi levyn toistuvia teemoja. Levyn äänitykset alkoivat 2. helmikuuta 2007 ja miksaus valmistui 6. huhtikuuta tasan 22 vuotta yhtyeen perustamisen jälkeen.


title: Talvikuningas

text: CMX teki loka-joulukuun 2007 aikana kiertueen, jolla esitettiin melkein kaikki "Talvikuninkaan" osat. Kiertueella oli mukana myös kosketinsoittaja Mara Salminen. Kokonaan alusta loppuun "Talvikuningas" on kuitenkin esitetty vain yhdessä konsertissa Helsingin juhlaviikoilla 31. elokuuta 2017.


title: Talvikuningas

text: Albumi nousi Suomen virallisen listan sijalle 2.


title: Talvikuningas

text: "Talvikuningas" koostuu yhteensä kahdestatoista osasta, jotka ovat:Sävellys ja sanoitus A. W. Yrjänä, ellei toisin mainita. Sovitus CMX ja Rauli Eskolin.


title: Talvikuningas

text: Tarina sijoittuu kaukaiseen tulevaisuuteen ja on tyylilajiltaan scifiä. Levyn osat ovat palasia Talvikuninkaan saagasta useiden vuosisatojen ajalta. Katkelmat ovat paikoin keskenään ristiriitaisia.


title: Talvikuningas

text: Albumin pohjalta on tehty neljä minuuttia kestävä animaatio, joka sai ensiesityksensä 6. syyskuuta 2007. Video on levyn traileri, sillä levyltä ei julkaistu singleä. Toisaalta video on kuvitteellisen elokuvan traileri sillä siinä kuvataan koko tarinan tapahtumia. Musiikkina on Talvikuninkaan kahdeksas osa "Punainen komentaja". Videon ovat ohjanneet veljekset Samppa ja Janne Kukkonen.


title: Luettelo televisiosarjan Buffy, vampyyrintappaja jaksoista

text: Tämä on luettelo "Buffy, vampyyrintappaja" -televisiosarjan jaksoista.


text: Yhdysvalloissa 20. huhtikuuta 1999 tapahtuneen Columbinen verilöylyn takia, samaa aihetta sivuava jakso "Kuulolla" siirrettiin esitettäväksi myöhempään ajankohtaan. Sen alkuperäinen esitysajankohta olisi ollut noin viikko kouluammuskelun jälkeen. Lopulta se esitettiin saman vuoden syyskuussa. Myös jakson "Päättäjäiset, osa kaksi" esityspäivää siirrettiin samasta tapahtumasta johtuen.


title: Oulun Pokaali

text: Oulun pokaali on yksi Suomen suurimmista kansallisista hevosurheilukisoista, joka järjestetään Oulussa, Äimäraution raviradalla, n. kolme kilometriä Oulun keskustan eteläpuolella. Oulun Pokaalin järjestää Oulun Pokaali ry, joka on rekisteröity SRL :n (Suomen ratsastajainliitto) jäseneksi vuonna 2002. Ensimmäinen Oulun Pokaali järjestettiin 1987.


title: Oulun Pokaali

text: Oulun Pokaalissa on este- ja kouluratsastuskisojen lisäksi paljon oheisohjelmaa. Menneinä vuosina oheisohjelmissa on nähty muun muassa erilaisia yleisökilpailuja, katrillia, extreme-duudsoneiden esitys, ym. Esteratsastuskilpailuja ovat muun muassa Oulun Pokaali, Oulun Junioripokaali, Oulun Ponipokaali ja Pohjois-Suomen Pokaali.


title: Oulun Pokaali

text:
Oulun pokaalissa on sisäänpääsymaksu, ja lippuja myydään sisääntuloporteilla. Ilmoittautuneille talkoolaisille sisäänpääsy on ilmainen talkootöiden johdosta. Oulun pokaali vetää Äimärautiolle joka vuosi, kolmen päivän ajaksi noin 10 000 katsojaa.
Viime vuosina Oulun Pokaalia ei ole järjestetty lainkaan.


title: Eddy Mazzoleni

text: Eddy Mazzoleni (s. 29. heinäkuuta 1973, Bergamo) on italialainen maantiepyöräilijä, Italian ympäriajon kolmas vuonna 2007. Hän ilmoitti 16. heinäkuuta 2007 jättävänsä Astana-tallin häneen kohdistuvien doping-epäilyjen vuoksi. Mazzoleni sijoittui kolmanneksi vuoden 1999 Lombardian ympäriajossa. Seuraavana vuonna hän voitti kolmannen etapin Tour de Romandie -kilpailussa ja kuudennen etapin Sveitsin ympäriajossa. Vuonna 2001 Mazzoleni oli kolmas Milano-Torino -kilpailussa. Italian ympäriajon kokonaiskilpailussa hän oli 2002 viidestoista ja seuraavana vuonna kymmenes.


title: Eddy Mazzoleni

text: Vuonna 2004 Mazzoleni oli toinen Milano-Torinossa sekä seitsemäs Lombardian ympäriajossa. Seuraavana vuonna hän sijoittui Ranskan ympäriajon kokonaiskilpailussa kolmanneksitoista. Samana vuonna hän oli kolmas Clásica de San Sebastián -klassikossa ja voitti Giro del Veneto -kilpailun.


title: Eddy Mazzoleni

text: Vuoden 2007 Italian ympäriajossa Mazzoleni sijoittui kolmanneksi. Hän onnistui karkaamaan kilpailun muilta kärkiajajilta vuoristossa ajetulla 15. etapilla nousten kokonaiskilpailussa toiseksi. Monte Zoncolanin seinänousuun päättyneellä 17. etapilla Mazzoleni kuitenkin menetti aikaa ja putosi yhteistuloksissa viidenneksi. Viimeistä edellisen päivän aika-ajossa hän sijoittui toiseksi ja nousi kokonaiskilpailussa kolmanneksi. Palkintokorokkeelle pääsy oli melkoinen yllätys, sillä Mazzoleni lähti kilpailuun Paolo Savoldellin apuajajan roolissa.


title: Pierre Laporte

text: Pierre Laporte (25. helmikuuta 1921 – 17. lokakuuta 1970) oli kanadalainen poliitikko. Hän toimi Québecin maakunnallisena varapääministerinä ja työministerinä.


title: Pierre Laporte

text: Laporte syntyi Montrealissa ja toimi vuosina 1945–1961 "Le Devoir" -lehden toimittajana. Hänet nimitettiin varapää- ja työministeriksi Robert Bourassan noustua Québecin pääministeriksi vuonna 1970.


title: Pierre Laporte

text: Québecin vapautusrintamaksi kutsuttu terroristijärjestö kidnappasi Laporten tämän kotoa "lokakuun kriisissä" 1970. Hänet löydettiin viikon kuluttua kuolleeksi kuristettuna. Pierre Laporte -silta on nimetty postuumisti hänen mukaansa.


title: Lise Thibault

text: Lise Thibault (s. 2. huhtikuuta 1939) on kanadalainen poliitikko. Hän on Québecin entinen varakuvernööri, joka nimitettiin virkaan 30. tammikuuta 1997. Häntä edelsi Jean-Louis Roux.


title: Lise Thibault

text: Thibault vammautui nuoruusvuosinaan pulkkaonnettomuudessa ja on istunut siitä lähtien pyörätuolissa. Hän kärsi helmikuussa 2005 aivohalvauksen.


title: Lise Thibault

text: Thibault'n seuraajaksi on nimetty Pierre Duchesne (s. 1940).


title: Jean-Louis Roux

text: Jean-Louis Roux C.C. C.Q. (18. toukokuuta 1923 Montreal – 28. marraskuuta 2013 Montreal) oli kanadalainen poliitikko, viihdetaiteilija, näyttelijä ja näytelmäkirjailija.


title: Jean-Louis Roux

text: Roux nimitettiin Québecin varakuvernööriksi 8. elokuuta 1996, kun hän oli lähtenyt senaatista. Hän erosi varakuvernöörin virasta jo 5. marraskuuta samana vuonna, ja seuraajana aloitti tammikuussa 1997 Lise Thibault.


title: Jean-Louis Roux

text: Roux opiskeli lääketiedettä Montrealin yliopistossa.


title: Alkestis

text: Alkestis () kreikkalaisessa mytologiassa Iolkoksen prinsessa, kuningas Peliaan ja joko Anaksibian tai Fylomakhen tytär. Hänet tunnetaan parhaiten rakkaudestaan puolisoaan Admetosta kohtaan, ja tämä tarina kerrotaan Euripideen näytelmässä "Alkestis".


title: Alkestis

text: Kun Alkestis tuli naimaikään, hänellä oli paljon kosijoita ja niinpä Pelias julisti, että se, joka iestäisi sekä karjun että leijonan vetämään vaunuja, saisi hänen tyttärensä vaimokseen. Admetos suoritti tehtävän Apollonin avulla, sillä Zeus oli määrännyt tämän palvelemaan rangaistukseksi Admetosta vuodeksi paimenena, ja ajoi vaunut Peliaan luokse. Toisen version mukaan myös Herakles olisi ollut mukana auttamassa — kun leijona oli henkisen ja karju ruumiillisen voiman vertauskuva, niin samoin Apollon edusti viisautta ja Herakles voimaa.


title: Alkestis

text: Admetos sai siten Alkestiin puolisokseen mutta unohti häiden jälkeen suorittaa vaaditun uhrin Artemiille. Loukattu jumalatar täytti hääkammion käärmeillä, ja taas Apollon saapui Admetoksen avuksi. Hän neuvoi Admetosta suorittamaan uhrin Artemiille, ja niin jumalatar poisti käärmeet.


title: Alkestis

text: Kun Admetoksen kuolinaika tuli, Apollon juotti kohtalottaret niin juovuksiin, että nämä suostuivat lykkäämään Admetoksen kohtaloa, jos vain Admetos löytäisi jonkun hänen tilalleen. Admetos kuvitteli, että hänen omat ikääntyneet vanhempansa mielellään ottaisivat poikansa paikan, mutta koska nämä eivät halunneet kuolla, Alkestis astui hänen tilalleen. Thanatoksen, kuoleman jumalan, viedessä Alkestista alas Manalaan Admestos huomaa menettäneensä täysin elämänilonsa.


title: Alkestis

text: Tilanteen pelasti Herakles, joka matkallaan ryöstämään Diomedeen tammoja nautti murheenmurtaman Admetoksen vieraanvaraisuudesta. Kuultuaan Admetoksen tilanteesta hän astui Alkestiin hautaan ja kamppaili Thanatoksen kanssa niin kauan, että tämä suostui päästämään Alkestiin, ja niin Herakles toi Alkestiin mukanaan takaisin maan päälle.


title: Alkestis

text: Alkestis ja Admetos saivat pojan, Eumeloksen, joka johti sotajoukon Feraista taistelemaan Troijan sotaan, sekä tyttären, Perimelen.


title: Pekka Koivu

text: Pekka Koivu on Maria Kallion lähimpiä työtovereita Leena Lehtolaisen kirjasarjassa. Hän on syntyjään kajaanilainen.


title: Pekka Koivu

text: Koivu seurusteli aiemmin Anita-nimisen naisen kanssa. Suhteen kariuduttua hän alkoi tapailla vietnamilaissyntyistä kollegaansa Anu Wangia ja meni tämän kanssa myöhemmin naimisiin.


title: Pekka Koivu

text: Koivu työskentelee Espoon poliisin väkivaltarikosjaoksessa ja on iältään Maria Kalliota muutaman vuoden nuorempi.


title: Ensio Itkonen

text: Onni Ensio ”Enska” Itkonen (7. lokakuuta 1926 Helsinki – 15. joulukuuta 2010 Helsinki) oli liikenneopettaja ja liikennevalistaja.


title: Ensio Itkonen

text: Ensio Itkosen isä Onni Itkonen perusti autokoulun vuonna 1922 ja johti sitä vuoteen 1952, jolloin yritys siirtyi Ension johdettavaksi. Ension työtä jatkoi hänen poikansa Hans Itkonen (1953–2010), joka aloitti toimitusjohtajana 1989. Hans menehtyi äkilliseen sairauskohtaukseen kesäkuussa 2010, jonka jälkeen toimitusjohtajaksi siirtyi Hansin vaimo, Ensio Itkosen miniä Marja Itkonen. Autokoulu sijaitsee Helsingin Itäkeskuksessa. Itkosen tai hänen autokoulunsa autossa oli jossain vaiheessa käytössä rekisterikilpi ENS-10 omistajansa etunimen mukaan.


title: Ensio Itkonen

text: Autokouluopetuksensa ohella Ensio Itkonen teki liikennevalistustyötä tiedotusvälineissä sekä yksin että etenkin Hannu Karpon kanssa. 1960-luvun lopulta lähtien Itkosella oli "Kansan Uutisissa" parinkymmenen vuoden ajan "Enska vastaa" -palsta, jossa hän vastasi lehden lukijoiden liikenneaiheisiin kysymyksiin. Samaan aikaan hänellä oli vakituinen palsta myös "Valitut Palat" -lehdessä. Itkosen opetus- ja valistustyyliin kuului keskeisenä osana kulloisenkin teeman havainnollistaminen humoristisin vertauksin. Kehittääkseen opetustaitojaan hän suoritti aikuiskasvatuksen approbatur-arvosanan Tampereen yliopistossa vuonna 1972.


title: Ensio Itkonen

text: Itkosen ja Hannu Karpon yhteistyö alkoi syksyllä 1973, jolloin heidän tarkoituksensa oli aluksi tehdä TV 1:lle kaksi puolen tunnin mittaista "TV:n Liikennekoulu" -ohjelmaa. Suuren suosion ansiosta Itkosesta ja Karposta tuli kuitenkin suosittu juontajapari vuosikymmeniksi. Samoihin aikoihin he alkoivat kiertää Suomea pitäen liikenneaiheisia iltamia aina Lappia myöten. Vuonna 1974 Itkonen ja Karpo aloittivat "Seura"-lehdessä "Enska ja Hanski" -aukeaman, joka siirtyi vuonna 1983 Apu-lehteen. Liikennepalstan julkaiseminen päättyi Markku Veijalaisen tultua "Avun" päätoimittajaksi, jolloin Itkosen ja Karpon nimet poistettiin lehden ns. apinalaatikosta uuden päätoimittajan ilmoittamatta syytä asiaan.


title: Ensio Itkonen

text: Ensio Itkonen julkaisi kaksi kirjaa. Ensimmäisen, lapsille suunnatun "Muista aina liikenteessä" vuodelta 1975 Itkonen teki taiteilija Kylli Kosken kanssa, ja juuri ajokortin saaneille (ja miksei kokeneemmillekin autoilijoille) tarkoitetun "Aja paremmin" vuonna 1987 Eila Aunion kanssa.


title: Ensio Itkonen

text: Itkonen kärsi vaikeasta sydänsairaudesta ja oli pari viikkoa lokakuussa 2010 sairaalahoidossa ja tutkimuksissa sydänoireiden vuoksi, joita osaltaan pahensi hänen poikansa Hansin kesäkuinen yllättävä kuolema. Sairaalareissun jälkeen Itkonen kuitenkin toipui ja pääsi vielä palaamaan kotiinsa Marjaniemeen. Hän kuitenkin kuoli joulun alla 2010 sydänsairauksien seurauksena Herttoniemen sairaalassa 84 vuoden ikäisenä.


title: Ensio Itkonen

text: Vuonna 2017 Ensio Itkonen valittiin vuosisadan suomalaiseksi liikennevaikuttajaksi auto- ja liikennetoimittajien järjestämässä yleisöäänestyksessä. Palkinto luovutettiin Itkosen omaisille Helsingissä joulukuussa 2017 järjestetyssä juhlatilaisuudessa.


title: Alchemy

text: Alchemy on brittiläisen rockyhtyeen Dire Straitsin ensimmäinen livetaltiointi. Albumi on julkaistu vuonna 1984. Albumilta löytyy yhtyeen siihen asti tunnetuimmat kappaleet liveversiona.


title: Alchemy

text: Albumi nousi Britannian albumilistan kolmanneksi.


title: Luettelo Maria Kallio -sarjan henkilöistä

text: Tämä on luettelo henkilöistä, jotka esiintyvät toistuvasti Leena Lehtolaisen "Maria Kallio" -kirjasarjassa sekä tästä tehdyssä televisiosarjassa.


title: Erkki Seppänen

text: Erkki Seppänen (s. 4. kesäkuuta 1979 Oulu) on suomalainen kouluttaja, yrittäjä ja rock-muusikko. Hän vaikuttaa useissa eri tyylilajien yhtyeissä, muun muassa Tuiran Miliisi, Dreamtale ja Kypck. Näissä projekteissa hän laulaa ja sanoittaa sekä suomeksi, englanniksi että venäjäksi. Seppänen oli myös Iron Maiden -coveryhtye Made in Ironin laulaja.


title: Erkki Seppänen

text: Seppänen on valmistunut Oxfordin yliopiston Christ Churchista vuonna 2003 pääaineenaan venäjän kieli ja kirjallisuus, missä hän luki myös bulgarian kieltä. Hän on suorittanut toisen tutkinnon Helsingin yliopistossa, pääaineena yleinen kielitiede. Seppänen on julkaissut omakustanteena runokokoelman "Cogito, Ego ja muita väärinkäsityksiä" (Runogalleria, 2005). Hän työskentelee Tampereella englannin ja venäjän kielen kouluttajana.


title: Hankajalkaiset

text: Hankajalkaiset ("Copepoda") ovat pieniä äyriäisiä, joista suurin osa kuuluu planktoniin. Suurimmat hankajalkaiset voi nähdä paljain silmin, pääosa lajeista näkyy vain mikroskoopilla. Hankajalkaisilla on elinkaarensa aikana monta muodonmuutosta, ja jokaisen aikana ne vaihtavat kuorensa. Plankton-hankajalkaiset ovat monien kalojen tärkeää ravintoa, muun muassa silakan.


title: Hankajalkaiset

text: Hankajalkaiset jaetaan kymmeneen lahkoon. Niitä tunnetaan noin 13 000 lajia, joista 2 800 elää makeassa vedessä, muut merissä. Planktoniin kuuluvien lajien ohella hankajalkaisiin kuuluu pohjalla eläviä lajeja ja paljon muiden eläinten loisina eläviä lajeja.


title: Luettelo kaasusumuista

text: Luettelo kaasusumuista NGC ja IC -numeron mukaan, joissain myös Messierin luettelon numero.


title: Gupta-valtakunta

text: Gupta-valtakunta oli yksi Intian suurimmista ja vaikutusvaltaisimmista valtakunnista. Guptat hallitsivat valtakuntaa n. 320–600 ja se kattoi suurimmillaan miltei koko Pohjois-Intian ja osittain nykyisen Pakistanin. Guptavaltakunta yhdisti Intian lähes 500-vuotisen hajaannuksen jälkeen. Gupta-valtakunnan aika on usein katsottu Intian kultakaudeksi, sillä pitkä rauha ja vauraus antoivat hyvän kasvualustan taiteelle ja tieteille, joista etenkin matematiikka, filosofia ja tähtitiede kukoistivat.


title: Gupta-valtakunta

text: Guptat nousivat valtaan sekavan aikakauden päätteeksi, eikä heidän dynastiansa ensimmäisistä vaiheista ole juurikaan varmaa tietoa. Maurya-valtakunta oli romahtanut lopullisesti jo 400 vuotta aikaisemmin, ja Intian itäosat olivat olleet siitä asti hajaannuksen tilassa. Länsiosissa Baktrian, Sātavāhanan, Šakan ja kušanien valtiot olivat vuoron perään yrittäneet yhdistää Intiaa, mutta epäonnistuneet.


title: Gupta-valtakunta

text: Guptien alkuperäisestä valtaannoususta ei ole mitään tietoa. Ensimmäinen tunnettu Guptahallitsija on Sri-Gupta. Hän on ilmeisesti hallinnut pientä ruhtinaskuntaa Magadhan entisillä ydinalueilla pääkaupunkinaan Pataliputra. Hänestä tiedetään eräässä temppelissä olevan kirjoituksen perusteella, joka kertoo Sri-Guptan rakentaneen temppelin buddhalaisia pyhiinvaeltajia varten. Myös kiinalainen munkki I-Tsing mainitsee kirjoituksissaan Sri-Guptan. Hän matkusti Intiaan vuonna 672, ja väittää Sri-Guptan hallinneen 500 vuotta aikaisemmin. Tämä on kuitenkin ristiriidassa muiden lähteiden kanssa, ja todennäköisemmin Sri-Gupta hallitsi noin 240–280. Hänen seuraajansa Ghattotkacha hallitsi luultavasti noin 280–305, mahdollisesti yhdessä poikansa Chandragupta I:n kanssa jopa vuoteen 319.


title: Gupta-valtakunta

text: Valtakunnan varsinainen laajeneminen alkoi Chandragupta I:n aikana. Hän meni naimisiin Gangesin pohjoispuolella sijainneen perinteikkään Licchavin valtion prinsessan kanssa ja liitti rauhanomaisesti Licchavin omaan ruhtinaskuntaansa. Kunnianhimoinen Chandragupta kruunautti itsensä Pataliputrassa vuonna 320 kuninkaitten kuninkaaksi ja julisti rahoihinsa painetussa tekstissä Gupta-kauden alkaneen. Hänen tavoitteenaan oli uudistaa Intian ensimmäisen kerran yhdistänyt Maurya-valtakunta. Vaikka hänen noustessaan valtaan Guptat olivat hallinneet vain pientä ruhtinaskuntaa, hän onnistui Licchavin lisäksi yhdistämään valtansa alle monia muita Gangesin laakson pienistä valtioista. Kuollessaan vuonna 355 hän jätti pojalleen vahvan perustan valtakunnan laajentamista varten.


title: Gupta-valtakunta

text: Chandragupta I:n kerrotaan sanoneen kuolinvuoteellaan Samudraguptalle "Sinä olet arvollinen, hallitse koko tätä maailmaa". Tätä kehotusta Samudragupta pyrkikin tarmokkaasti noudattamaan. Hän teki lukuisia sotaretkiä kaikkialle Intiaan. Aluksi hän saavutti menestystä onnistuessaan yhdistämään koko Pohjois-Intian Punjabista Assamiin Gupta-valtakunnan hallintaan. Etelään suuntautuneilla sotaretkillään hän sai niemimaan valtiot tunnustamaan Guptien yliherruuden, mutta ei onnistunut alistamaan niitä täysin valtaansa. Hallituskautensa lopulla hän pyrki lyömään lännessä olleen heikentyneen Šaka-valtion, mutta sota ei tuottanut tuloksia. Kuitenkin hänen kuollessaan Pataliputrasta johdettiin jälleen lähes koko Pohjois-Intian käsittävää valtakuntaa. Samudragupta ei ollut pelkästään sotilashallitsija, vaan sivistynyt ja taiteesta kiinnostunut. Gupta-kauden tieteiden ja taiteiden kukoistuksen voidaan katsoa alkavan hänen hallintokaudestaan.


title: Gupta-valtakunta

text: Samudraguptan vanhempi poika Ramagupta ei ollut isänsä veroinen hallitsija. Hän yritti vuorostaan valloittaa Šaka-valtiota, mutta kärsi nöyryyttävän tappion. 500-luvulla kirjoitetun näytelmän mukaan Ramaguptan veli Chandragupta onnistui murhaamaan Šakan kuninkaan, mutta joutui riitoihin veljensä kanssa. Lopulta hän joutui murhauttamaan tämänkin ja nousi valtaistuimelle. Tarina voi olla liioiteltu, mutta joka tapauksessa Chandragupta II:sta tuli Gupta-valtakunnan hallitsija hämärissä olosuhteissa vuonna 375.


title: Gupta-valtakunta

text: Chandragupta II:n kaudella Gupta-valtakunta saavutti huippunsa. Hän onnistui siinä, missä edeltäjänsä eivät, ja sai vuonna 409 viimein liitettyä Šakan Guptien hallitsemaan alueeseen. Tämä rikastutti valtakuntaa, sillä se sai nyt haltuunsa tuottoisan Arabian kanssa käytävän kaupan. Chandragupta II ei yrittänytkään valloittaa Etelä-Intian alueita, vaan tyytyi siihen, että ne tunnustivat Guptien yliherruuden. Hän myös antoi tyttärensä Deccanin hallitsijan puolisoksi. Valtakunta oli sisäisesti rauhallinen. Kiinalaisen munkin Fa Xianin mukaan lakeja kunnioitettiin, hallinto oli lempeää ja kauppa ja kulkuyhteydet olivat hyvin järjestetyt. Chandragupta myös jatkoi isänsä aloittamaa kulttuurin suosimista. Hänen hovissaan oli lahjakkaita kirjailijoita ja taiteilijoita, ja myös tieteenharjoittajia tuettiin.


title: Gupta-valtakunta

text: Gupta-valtion loiston kausi jatkui Chandragupta II:n pojan Kumaragupta I:n aikana. Melkein koko hänen hallituskautensa oli rauhan aikaa, ja kauppa ja taiteet kukoistivat. 400-luvun puolessavälissä luoteesta ilmaantui kuitenkin vakava uhka. Kansainvaellukset tuntuivat myös Intiassa, kun hunneihin kuuluva paimentolaiskansa, jota Guptat kutsuivat nimellä huna, hyökkäsi maahan. Kumaragupta oli vaikeuksissa hyökkääjien kanssa, mutta hänen poikansa Skandagupta aiheutti valtaistuimelle noustuaan hunneille niin murskaavan tappion, että valtakunnan turvallisuus oli taattu. Tätä voidaan pitää Intian historian suurimpana sotilaallisena saavutuksena: Euroopassa vastaavat paimentolaiskansat raunioittivat rappiolla olleen Länsi-Rooman sen perinteikkäästä ja tehokkaasta armeijasta huolimatta. Skandagupta palautti siten valtakunnan entiseen vahvuuteensa, vuoteen 455 mennessä hunnit oli ajettu pois. Rauhan aika ja kulttuurin kukoistus jatkui vielä 400-luvun lopulle asti.


title: Gupta-valtakunta

text: Vaikka valtakunta oli näennäisesti vahva, sota hunneja vastaan oli rasittanut valtiontaloutta, mistä osoituksena on lyötyjen kultarahojen vähäisyys. Silti Skandagupta onnistui jättämään seuraajilleen entisenlaajuisen valtakunnan. Hänen kuoltuaan vuonna 467 valtaistuimelle ei noussut enää yhtäkään voimakasta hallitsijaa, joka olisi kyennyt pitämään valtakuntaa eheänä vaikeassa tilanteessa. 400-luvun lopulla hunnit olivat toipuneet tappiostaan ja hyökkäsivät maahan uudestaan. Skandaguptan seuraajat eivät kyenneet torjumaan hyökkäystä, ja kyvyttömiin hallitsijoihin kyllästyneet vasallit ottivat vallan omiin käsiinsä torjuakseen hunnit. Kumaragupta III yritti vielä 530-luvulla palauttaa valtakunnan voimiinsa, mutta kykeni vain valtaamaan jo menetetyn Bengalin ja pitämään hallussaan Gangesin laakson ydinalueet. Sisäisten ristiriitojen heikentämä valtakunta romahti 500-luvun loppuun mennessä hunnien hyökkäyksen edessä, eikä enää noussut. Samalla loppui myös perinteisen valtakeskuksen Magadhan ja pääkaupungin Pataliputran johtava asema Intian historiassa.


title: Gupta-valtakunta

text: Guptat pyrkivät jäljittelemään hallinnossaan Maurya-valtakunnan järjestelmää. Kuningas oli yksinvaltias. Maa oli jaettu suuriin alueisiin, joita johtivat kuninkaan lähimmät sukulaiset. Nämä alueet oli jaettu ensin maakuntiin ("desha") ja sitten piirikuntiin ("pradesha"). Näitä johtivat keskushallinnon ja paikallishallinnon yhdyssiteenä toimivat virkamiehet. Järjestelmä ei ollut kuitenkaan yhtä keskusjohtoinen kuin Mauryoitten aikana. Kuninkaan valtaa vähensi se, että kaiken maan ei enää katsottu kuuluvan hänelle. Siten paikalliset virkamiehet ja kaupungeissa toimivat neuvostot olivat usein alueen maanomistajien, kauppiaiden tai ammattikiltojen valitsemia. Myös buddhalainen munkkiyhteisö oli paikallisella tasolla tärkeä poliittinen tekijä. Päällepäin järjestelmä näytti keskusjohtoiselta, mutta todellisuudessa se muistutti enemmän keskiajan Euroopan feodaaliyhteiskuntaa. Kuninkaalla oli absoluuttinen määräysvalta vain suoraan omistamansa maalla asuviin maanviljelijöihin. Feodaalijärjestelmä ei kuitenkaan ulottunut armeijaan, joka oli täysin kuninkaan komennossa. Ainoastaan Etelä-Intian vasallivaltioilla oli omat armeijat. Maanomistajat maksoivat kuninkaalle veroa maalahjoituksin eikä antamalla sotilaita armeijaan. Siten hallitsija ei ollut sotilaallisesti riippuvainen alamaistensa uskollisuudesta.


title: Gupta-valtakunta

text:
Maatalous oli Gupta-valtakunnan pääelinkeino ja talouden perusta. Kuninkaan omistamilla mailla asuvien viljelijöiden tuli maksaa kuudesosa tuotannostaan valtiolle. Itsenäiset maanomistajat saattoivat maksaa veron myös maalahjoituksin. Maanomistajilta vaadittiin myös työvoimaa yhdeksi päiväksi joka kuukausi julkisia töitä, kuten kastelujärjestelmien ja teiden ylläpitoa varten. Maatalouden lisäksi talouden toiseksi tukijalaksi alkoi nousta käsityöläisyys ja työpajateollisuus. Maurya-kauteen verrattuna käsityöläisiä oli enemmän, ja valtio ei säännellyt teollisuutta yhtä paljon. Tärkeimpien alojen suurimmat yksiköt, kuten kaivokset, rahapajat ja suuret kutomot, olivat yhä valtion omistuksessa, mutta muuten yrittäminen oli melko vapaata. Syntyi ammattikiltoja, joilla oli etenkin kaupungeissa valtaa neuvostoja valittaessa. Käsityöläisten oli maksettava voitoistaan kuudesosa valtiolle. Tärkeimpiä aloja olivat metallintyöstö ja kangasteollisuus, joka tuotti silkkiä, villaa, pellavaa, musliinia ja kalikoota. Myös norsunluusta tehtyjä koriste-esineitä tuotettiin paljon. Valtioon syntyi rikas keskiluokka, mikä entisestään lisäsi kysyntää. Vaurastuminen lisäsi kiinnostusta taiteeseen ja tieteeseen, kun yhä useammalle jäi vapaa-aikaa ja varaa ostaa taidetta.,
Kun tuotannosta vain kuudesosa maksettiin verona, eivätkä kaikki maanomistajat maksaneet rahallista veroa valtiolle, verotus oli kokonaisuudessaan kevyempää kuin Mauryoitten aikana. Tämän mahdollisti kasvanut kauppa ja siitä saatavat verotulot. Kauppayhteydet olivat laajemmat kuin koskaan ennen. Lännessä kauppaa käytiin Arabian lisäksi Afrikan itärannikolle saakka. Idässä perinteisten Kaakkois-Aasian kauppakumppaneiden lisäksi tärkeäksi nousi Kiinan kanssa käytävä kauppa. Vientitavarat olivat pitkälti samoja kuin ennenkin: mausteita, paprikaa, jalopuuta, jalokiviä, kultaa ja puuvillaa. Lisäksi ulkomaille vietiin jalostettuja tuotteita, kuten hajuvesiä, silkkituotteita ja koriste-esineitä. Tuontiartikkelit kuitenkin muuttuivat Maurya-valtakunnan ajoista. Kasvanut teollisuus vaati lisää raaka-aineita, kun kotimaan tarjonta ei riittänyt kattamaan kysyntää. Afrikasta tuotiin suuria määriä norsunluuta ja Kiinasta silkkiä kangasteollisuuden tarpeisiin. Arabiasta tuotiin hevosia maataloutta ja liikennettä varten. Idänkauppaa käytiin lähinnä intialaisten komennossa, mutta lännessä arabialaisten kauppalaivojen osuus kasvoi ajan myötä ja kauppa siirtyi heidän käsiinsä. Tärkeimpiä kauppareittejä olivat edelleen joet ja rannikko, mutta laajentunut tieverkosto auttoi huomattavasti tavaroiden kuljetusta sisämaassa.


title: Gupta-valtakunta

text: Mayrua-kaudella alkanut buddhalaisuuden leviäminen näkyi Gupta-kaudella yhteiskunnassa. Lainsäädäntö oli humaanimpaa, eikä valtio kontrolloinut kansaa entiseen tapaan. Valtakunnassa vieraillut Fa Xian kirjoitti: ""Ihmiset ovat vauraita ja tyytyväisiä, ilman rekisteröintiä tai virallisia rajoituksia."" Kuolemanrangaistuksia oli vähennetty ja sakkorangaistukset yleistyivät. Buddhalaisuuden merkitys uskontona oli kuitenkin vähentynyt. Hallitus tuki avoimesti hindulaisuutta, kuitenkaan syrjimättä muita uskontoja, etenkään buddhalaista papistoa, joka oli vaikutusvaltaisessa asemassa. Hindulaiset temppelit yleistyivät ja niitä alettiin rakentaa kivestä. Kansa alkoi palvoa pääasiassa hindulaisia jumalia, etenkin Shivaa ja Vishnua. Gupta-kaudella myös merkittävimmät hindulaiset teokset koottiin kirjoiksi hallinnon johdolla. Mahabharata koottiin nykymuotoonsa ja kaikki Vishnun ja Shivan myytit koottiin kokoelmaan, joka tunnetaan Puranat-nimellä. Hindulaisuuden merkittävä asema näkyy siinä, että lakeja alettiin perustella hindulaisilla teksteillä.


title: Gupta-valtakunta

text: Uskonnollisen kirjallisuuden lisäksi syntyivät Intian historian merkittävimmät maallisen kirjallisuuden teokset. Kirjallisuuden pääkieleksi oli hindulaisuuden vahvistumisen myötä vakiintunut sanskrit. Kuuluisin, "Intian Shakespeareksi" sanottu kirjailija oli Kalidasa. Hänen tunnetuin teos on "Shakuntala"-näytelmä, toinen kuuluisa teos on runoelma "Meghaduta" (). Kalisadan lisäksi oli myös monia muita kirjailijoita. Kirjallisuuden päätehtäväksi katsottiin viihdyttäminen, niinpä näytelmäkirjallisuutta ja romanttisia komedioita oli suurin osa tuotannosta. Poikkeus valtavirrassa oli Shudrakan kirjoittama tragedia. Kuuluisa teos on myös "Vatsyayanan" kirjoittama Kamasutra, joka kuvaa rakastamisen ja rakastelun taitoa. Se ilmentää myös hyvin ajan keski- ja yläluokan elämää.,


title: Gupta-valtakunta

text: Veistotaiteessa vallitsevaksi tyylisuunnaksi tuli ihmisvartalon abstraktimpi kuvaaminen aiemman konkreettisen tarkkuuden sijaan. Kauden veistoksissa on seesteinen ja tyyni vaikutelma. Veistotaide oli kiinteästi yhteydessä uskontoon, suurin osa veistoksista esittää Buddhaa tai hindulaisuuden jumalia. Buddha-veistoksille tunnusomaista on Buddhan pukeminen ohueen, ihonmyötäiseen pukuun. Ajan arkkitehtuurista ei ole temppeleiden lisäksi paljon muuta jäljellä, sillä puu oli edelleen yleinen rakennusmateriaali kiven ja tiilen ohella, ja suurin osa ajan rakennuksista on tuhoutunut myöhemmin. Temppeleiden lisäksi arkkitehtuuria on näkyvissä parhaiten Ajantan luolissa, joissa on myös paljon säilynyttä maalaustaidetta. Mumbaista luoteeseen sijaitseviin kallioihin on louhittu valtava määrä pylvässaleja ja temppeleitä, ja luolien suuaukot on koristeltu runsaasti. Luolien maalaukset kuvastavat ajan ylhäisöelämää. Niiden aiheena ovat jumalat, ruhtinaat, rakkauskohtaukset ja juhlat. Aihevalinnoissa näkyy ylhäisön kiinnostus taiteeseen ja heidän sille antama tuki.


title: Gupta-valtakunta

text: Gupta-aikakaudella tieteiden kehitys Intiassa oli nopeaa. Syynä tähän voidaan pitää tutkimusta sponsoroivan yläluokan vaurautta ja valtakunnan rauhantilaa, mikä antoi tutkijoille mahdollisuuden perehtyä rauhassa tieteeseen. Erityisesti matematiikka kehittyi. Intialaiset olivat tietoisia antiikin Kreikassa tehdystä tutkimuksesta ja pystyivät hyödyntämään sitä. Babylonialaiset olivat ottaneet nollan käyttöön jo noin 500-luvulla eaa., ja se oli levinnyt Intiaan. Euroopassa nolla oli torjuttu filosofisista syistä, mutta Intiassa se hyväksyttiin, kuuluihan tyhjyys hindulaisuuden ja buddhalaisuuden mukaan elämän tavoitteisiin. Gupta-kauden intialaiset ottivat ensimmäisinä maailmassa käyttöön negatiiviset luvut ja desimaalijärjestelmän, joka myöhemmin nollan yhteydessä levisi arabialaisten kautta Eurooppaan. Piin arvoksi he laskivat 3+177/1250 (=3,1416; oikea arvo 3,141592654...).


title: Gupta-valtakunta

text: Gupta-kauden matemaatikot eivät olleet kreikkalaisten tavoin kiinnostuneita euklidisesta geometriasta, vaan keskittyivät algebraan ja tähtitieteessä tarvittavaan matematiikkaan. Gupta-kaudella opittiin ratkaisemaan ensimmäisen asteen yhtälöryhmiä ja yksinkertaisia toisen asteen yhtälöitä. Trigonometriaa kehitettiin tähtitieteen laskuja varten pitkälle. Kuuluisimpia tähtitieteilijä-matemaatikkoja olivat Varahamihira ja Aryabhata, joka mahdollisesti otti nollan käyttöön desimaaliluvuissa. Hän totesi myös ensimmäisenä intialaisena Maan olevan pyöreä, pyörivän akselinsa ympäri ja kiertävän auringon ympäri. Hän selitti kuunpimennyksen syyn ensimmäisenä oikein.,


title: Gupta-valtakunta

text: Tieteiden harjoitus ei ollut pelkästään ruhtinaiden hyväntahtoisuuden varassa, vaan Gupta-kaudella Intiaan perustettiin monia yliopistoja, joista monet toimivat luostarien yhteydessä. Kuuluisin oli pääkaupungin Pataliputran lähellä sijaitseva Nalandan buddhalaisluostari, joka on myöhemmin tuhoutunut. Luostari oli perustettu jo 400-luvulla eaa., mutta yliopisto kasvoi merkittäväksi vasta Gupta-kaudella. Sen maine kiiri Kiinaan asti, ja kaivausten perusteella luostarissa ja yliopistossa on ollut enimmillään jopa 10 000 opiskelijaa ja munkkia.


title: Rossija 1

text: Rossija 1 () on yksi Venäjän kolmesta päätelevisiokanavasta. Se on täysin Venäjän valtion omistama. Kanava on perustettu 13 toukokuuta. 1991 Omistusta hallinnoi Venäjän valtiollinen televisio- ja radioyritys (). Pääkonttori sijaitsee Moskovassa. Omistajayrityksen yritysmuoto FGUP tarkoittaa federatiivista valtion unitaarista yritystä, jonka on lain mukaan ajettava valtion etua.


title: Rossija 1

text: Pääkanava Rossija 1:n lisäksi VGTRK:n muita keskeisiä kanavia ovat uutiskanava Rossija 24, lastenkanava Karusel, kulttuurikanava "Kultura" (Rossija K), "Russki roman", "Rossija-RTR" (Moja Planeta), sekä tiedekanava "Nauka 2.0" ja pääkaupunkiin keskittyvä "Moskva 24".


title: Rossija 1

text: Muut kaksi Venäjän päätelevisiokanavaa ovat NTV ja Ykköskanava.


title: Rossija 1

text: Televisiokanavan nimi oli aikaisemmin RTR () ja sitten Rossija. Kanava noudattaa uutisoinnissa Venäjän poliittisen johdon Kremlin sanomaa.


title: Leonardo Piepoli

text: Leonardo Piepoli (s. 29. syyskuuta 1971 La Chaux-de-Fonds, Sveitsi) on italialainen maantiepyöräilijä, yksi 2000-vuosikymmenen parhaista mäkiajajista.


title: Leonardo Piepoli

text: 172-senttinen ja vain 52-kiloinen Piepoli aloitti ammattilaisuransa Refin-tallissa vuonna 1995. Hän siirtyi Saecoon vuodeksi 1998, ajoi kaudet 1999-2003 Baneston väreissä ja edusti vuosina 2004–2008 Saunier Duvalia.


title: Leonardo Piepoli

text: Vuonna 2008 Piepoli voitti Ranskan ympäriajon 10. etapin, joka oli Hautacamiin päättynyt vuoristoetappi. Kyseessä oli hänen pitkän uransa ensimmäinen etappivoitto Ranskan ympäriajossa. Samalla hän liitti nimensä niiden ajajien listaan, jotka ovat voittaneet etapin jokaisessa suuressa ympäriajossa. Muutamaa päivää myöhemmin hän sai kuitenkin potkut tallistaan sen jälkeen, kun hänen tallitoverinsa Riccardo Riccò oli jäänyt kiinni dopingtestissä. Tallipäällikkö Mauro Gianetti sanoi menettäneensä luottamuksensa myös Piepoliin. Lokakuussa Italian olympiakomitea CONI ilmoitti, että kaksi Piepolin ympäriajossa antamaa näytettä on paljastunut uusintatestien jälkeen positiiviseksi. Näytteet sisälsivät samaa kolmannen sukupolven EPO-hormonia, josta myös Riccò jäi kiinni. Tammikuussa 2009 Italian olympiakomitea antoi Piepolille kahden vuoden kilpailukiellon.


title: Vaiti, aivan hiljaa

text: Vaiti, aivan hiljaa on Juice Leskisen albumi, joka on julkaistu vuonna 2002.


title: Vaiti, aivan hiljaa

text: Sävellykset ja sanoitukset: Juice Leskinen, paitsi ”Voi jospa jostain” säv. trad., san. Leskinen, sovitukset Ippe Kätkä - Juice Leskinen, paitsi ”Voi jospa jostain” Seppo Alajoki - Juice Leskinen, "Ottaa päähän" Jyrki Niemi.Dixieland-osasto: Lucjan Czaplicki, Jussi Ristilä, Aki Välimäki ja Jukka Hänninen.


title: Walter Hallstein

text: Walter Hallstein (17. marraskuuta 1901 Mainz – 29. maaliskuuta 1982 Stuttgart) oli saksalainen poliitikko ja professori. Hän oli yksi Euroopan yhdentymisen avainhenkilöitä, ja hänestä tuli EEC:n ensimmäinen puheenjohtaja. Hänen mukaansa nimettiin ns. Hallsteinin oppi eli kristillisdemokraattisen puolueen vetämä Saksan liittotasavallan ulkopolitiikan pääasiallinen suunta vuosina 1955–1969.


title: Walter Hallstein

text: Hallstein syntyi Mainzissa ja opiskeli lakia Bonnissa, Münchenissä ja Berliinissä. Hän väitteli vuonna 1925 kansainvälisestä yksityisoikeudesta. Vuosina 1930–1941 hän oli Rostockin yliopiston oikeustieteen professori; vuonna 1941 hän siirtyi Frankfurt am Mainin yliopistoon. Hän osallistui sotaan, jäi sotavangiksi ja vietti kaksi vuotta sotavankileirillä Mississippissä. Siellä hän työskenteli leirin yliopistossa. Vuonna 1946 hän palasi Franfurtin yliopistoon rehtoriksi.


title: Walter Hallstein

text: Vuonna 1951 Konrad Adenauer nimitti hänet korkeaan virkaan, ulkoministeriön valtiosihteeriksi. 1955 Hallstein muotoili tunnetun Hallsteinin opin. Hän oli tärkeässä osassa EEC-neuvottelussa, ja toimi EEC:n johdossa 1958–1967. Hallstein kannatti voimakasta keskusjohtoa, mikä oli aivan erilainen kuin Charles de Gaullen näkemus EEC:stä löyhänä valtioiden välisenä liittona.


title: Walter Hallstein

text: EEC-uransa jälkeen Hallstein palasi Saksan politiikkaan. Hän oli CDU:n edustajana valtiopäivillä 1969-1972.


title: Nelisilmät

text: Nelisilmät ("Anablepidae") on hammaskarppikalojen lahkoon kuuluva makeassa vedessä elävien kalojen heimo, johon kuuluu 12 lajia. Lajien joukossa on suosittuja akvaariokaloja.


title: Nelisilmät

text: Nelisilmiä elää Etelä-Meksikosta Etelä-Amerikan eteläkärkeen ulottuvalla alueella. Ne syövät enimmäkseen hyönteisiä ja muita selkärangattomia. Ne ovat saaneet nimensä silmien sijainnista ja muodosta: silmän yläpuolella on paksumpi linssi, joten kalat näkevät hyvin myös ylöspäin.


title: Nelisilmät

text: Lajit nelisilmä ("Anableps anableps") ja juovanelisilmä ("Anableps microlepis") voivat kasvaa yli 30 cm pitkiksi.


title: Uudenmaailmankillit

text:
Uudenmaailmankillit ("Rivulidae") on hammaskarppikalojen lahkoon kuuluva, lähinnä makeassa vedessä elävien kalojen heimo, johon kuuluu yli 300 lajia.
Ne elävät nimensä mukaisesti Amerikassa, eritoten Etelä-Amerikassa. Uudenmaailmankillit ovat pieniä kaloja, useimmat lajit 2-10 cm pitkiä ja suurimmatkin vain noin 22 cm.


title: Arabialainen keittiö

text: Arabialainen keittiö on yleisnimi arabimaiden perinteiselle ruokakulttuurille. Siihen luetaan osmanivaikutteinen syyrialainen keittiö Syyriassa, Libanonissa, Palestiinassa ja Jordaniassa, sekä beduiinivaikutteiset Arabian niemimaan, Irakin ja Egyptin keittiöt.


title: Arabialainen keittiö

text: Lähi-idän paimentolaisten ruoanvalmistus on perustunut helposti mukana kuljetettaviin ruoka-aineisiin ja ruoanlaittoon telttakeittiössä. Arabian niemimaan asukkaiden ruokavalio koostui alun perin vähistä raaka-aineista: liha, taatelit, maitotuotteet ja vilja muodostivat sen perustan. Arabit veivät islamin ruokasäännökset valloittamilleen alueille 600-luvulta alkaen ja yhdistivät paikalliset ruokakulttuurit omaansa. Suurimpia muutoksia oli vihannesten käytön lisääntyminen, ja myös palkokasveista kuten linsseistä, pavuista ja herneistä tuli monipuolinen osa arabialaista keittiötä.


title: Arabialainen keittiö

text: Arabialaisen aamiaisen koostumus vaihtelee maittain. Se on yleensä kevyt, ja siihen kuuluu esimerkiksi tee, leipä, jogurtti tai taatelit. Lounas on päivän pääateria: siihen kuuluu yksinkertaisimmillaan leipä, riisi tai pasta sekä vihannes- tai palkokasviruoka, jossa voi olla hiukan lihaa. Myös erilaiset keitot ovat suosittua arabialaista ruokaa. Tunnettuja keittoja ovat esimerkiksi "fatta", punapippurikeitto "shorba" sekä juuttikeitto "mulukhiyya". Salaatteja syödään pääaterioiden yhteydessä. Illallinen nautitaan myöhään. Yleisimpiä lihoja ovat kana ja lammas, rannikolla merenelävät. Liha valmistetaan usein vartaassa, tai se leivotaan kubbataikinaan.


title: Arabialainen keittiö

text: Arabit syövät leipää joka aterialla. Leivän lisäksi aterioilla syödään riisiä, burghulia, pastaa tai kuskusta. Kananmunia käytetään paljon. Kastikkeisiin tuodaan makua tuoreilla yrteillä, mausteilla ja pikkelssillä. Ruokajuomana käytetään vettä ja nykyisin usein virvoitusjuomia.


title: Arabialainen keittiö

text: Lähi-idässä tunnettuja alkupaloja ovat "mezet", joissa voi olla vihanneksia, lihaa tai kalaa. "Falafelit" ovat rapeita rasvassa keitettyjä kikherne- tai härkäpapupyöryköitä, joita syödään pitkin päivää.


title: Arabialainen keittiö

text: Arabialainen vieraanvaraisuus on kuuluisaa: suosittua kestitysruokaa ovat makeiset ja makeat leivonnaiset, kuten "halva" ja "baklava".


title: Arabialainen keittiö

text: Koraani ja hadithit kieltävät rypäleviinin, ja nykyisin kaikki muutkin alkoholipitoiset juomat ovat kiellettyjä muslimeilta. Islamilaisissa maissa valmistetaan kuitenkin alkoholijuomia kristittyjen ja juutalaisten käyttöön sekä vientiin. Kahvin valmistus keksittiin Jemenissä 1300-luvun tienoilla. 1500-luvulla kahvi levisi Arabiasta muuallekin Lähi-itään, ja kahviloista tuli tärkeä osa alueen sosiaalista elämää. Teestä alkoi tulla Lähi-idässä suosittua vasta 1800-luvulla Britannian siirtomaavallan myötä.


title: Kikki Danielsson

text: Kikki Danielsson (s. 10. toukokuuta 1952 Osby, Ruotsi), on ruotsalainen countrylaulaja, dansbandlaulaja ja harmonikansoittaja.


title: Funkmaster Flex

text: Funkmaster Flex (s. 5. elokuuta 1968, New York City, Yhdysvallat) on yhdysvaltalainen DJ, hip hop -artisti, radioääni ja televisiopersoona, jonka tunnetuin televisiosarja on Suomessakin Subilla esitetty Ratissa Funkmaster Flex.


title: Funkmaster Flex

text: DJ:nä Funkmaster Flex on palkittu viidellä kultalevyllä. Funkmaster Flex omistaa autojen ja moottoripyörien kustomointiyrityksen nimeltä Team Baurtwell. Team Baurtwellin asiakkaita ovat lähinnä kuuluisuudet, kuten Sean Combs, Shaquille O'Neal ja Mariah Carey.


title: Funkmaster Flex

text: Funkmaster Flex järjestää vuosittain kymmenessä yhdysvaltalaisessa kaupungissa vierailevan autonäyttelyn "Custom Car and Bike Show Tour". Autoalan trendejä, julkkisten ajoneuvoja sekä hyväntekeväisyyshuutokauppoja sisältävä kiertue on järjestetty vuodesta 2000 alkaen.


title: Funkmaster Flex

text: Vuonna 2007 Funkmaster Flex aloitti uuden kuusiosaisen televisiosarjan yhteistyössä Ford Motor Companyn kanssa. Tosi-TV-sarja on nimeltään "Car Wars with Funkmaster Flex" ja siinä neljän kilpailijan tehtävänä on kustomoida vuoden 2007 Ford Expedition kuudessa viikossa. Sarjan ensimmäinen jakso esitettiin Yhdysvalloissa ESPN-kanavalla 20. toukokuuta 2007.


title: Radiourheilu

text: Radiourheilu on itäeurooppalaista alkuperää oleva käsite, jota käytetään kuvaamaan mitä tahansa kilpailuhenkistä radioamatööritoimintaa. Yleisimmässä merkityksessään se on siis synonyymi radioamatöörien kilpailuille, joissa yritetään saada kaksisuuntainen yhteys mahdollisimman moneen toiseen amatööriradioasemaan sovittuja ehtoja noudattaen. Termiä voidaan kuitenkin käyttää myös esimerkiksi suunnistuksesta, jossa yhdistetään radiotekniikkaa perinteiseen suunnistukseen.


title: Radiourheilu

text: Radiourheilu oli aikaisemmin Neuvostoliiton ja nykyisin Venäjän federaation nuorisokasvatuksen muoto. Siinä vähintään 14 vuotta täyttäneille opetetaan radioliikennettä. Opituilla taidoilla järjestetään kilpailuja. Radiourheiluseurat liittyvät DOSAAF:n seuraajan, ROSTO:n organisaatioon.


title: Oranienburg

text: Oranienburg on kaupunki Saksassa, Brandenburgin osavaltiossa. Havel-joen rannoilla sijaitseva kaupunki kuuluu nykyään vain 35 kilometrin päässä olevan Berliinin suurkaupunkialueeseen. Asukkaita Oranienburgissa on 41 621 (2012).


title: Oranienburg

text: Oranienburgiin johtaa Berliinin S-Bahn-verkoston linja S1.


title: Oranienburg

text: 1100-luvulla perustettu Oranienburg mainitaan ensimmäisen kerran kirjallisuudessa vuonna 1216 alkuperäisellä nimellään Bötzow. Albert Brandenburgilaisen uskotaan määränneen linnan rakentamisen Havel-joen rannalle. Tämän linnan ympärille keskittyi kauppapaikka, josta kaupunki sai alkunsa.


title: Oranienburg

text: Vuonna 1646 vaaliruhtinas Fredrik Wilhelm avioitui hollantilaisen prinsessan Louise Henriette Orania-Nassaulaisen kanssa. Louise Henriette ihastui Bötzowiin siinä määrin, että sai koko alueen lahjaksi mieheltään. Prinsessa määräsi kaupunkiin rakennettavaksi hollantilaistyylisen uuden linnan, jota kutsui sitten Oranienburgiksi - Orania on saksaksi Oranien. Vuonna 1653 Bötzowin nimi vaihtui myös Oranienburgiksi.


title: Oranienburg

text: Natsi-aikana Oranienburgin nimi sai ikävän kaiun. Vuonna 1933 yksi ensimmäisistä keskitysleireistä perustettiin sinne. Oranienburgin keskitysleiriä piti alkuun SA-joukot, myöhemmin se siirtyi SS:n haltuun uudella nimellä Sachsenhausenin keskitysleiri. Toisen maailmansodan jälkeen puna-armeija käytti keskitysleiriä erikoisvankileirinään. Nykyään Sachsenhausenin keskitysleiri toimii kansallisena muistomerkkinä ja museona.


title: Oranienburg

text: Oranienburg muodostuu yhdeksästä kaupunginosasta:


title: MH-1A

text: MH-1A oli ydinreaktori ja ensimmäinen kelluva ydinvoimalaitos. Se oli sijoitettuna muokattuun yhdysvaltalaiseen toisen maailmansodan aikaiseen "Sturgis"-rahtilaivaan (aiemmin "SS Charles H. Cugle"). Reaktori toimitti 10 MW teholla sähköä sekä puhdasta vettä Yhdysvaltain hallinnoimalle Panaman kanava-alueelle vuosina 1968–1975.


title: MH-1A

text: MH-1A oli osa Yhdysvaltain armeijan Army Nuclear Power Program -ohjelmaa (ANPP). MH-1A oli tyypiltään painevesireaktori ja se käytti polttoaineenaan matalasti rikastettua uraania. Se oli armeijan pienten ydinreaktoreiden sarjassa tehokkain ja jäi ainoaksi lajissaan kuten moni muukin armeijan käytössä ollut. MH-1A poistui armeijan operoimista reaktoreista viimeisenä käytöstä.


title: Irmeli Jung

text: Leena Irmeli Jung (s. 29. toukokuuta 1947 Tampere) on suomalainen valokuvaaja.


title: Irmeli Jung

text: Jung suoritti valokuvaajan kisällintutkinnon Hannoverissa Saksassa 1960-luvun lopulla, mutta siirtyi 1970-luvun alussa Pariisiin, jossa hän toimi valokuvaajana. Hänen erikoisalaansa ovat muotokuvat, ja erityisesti hänet tunnetaan ranskalaisen chansonlaulaja Juliette Grécon kuvaajana. Grécosta hän on tehnyt myös valokuvakirjan (1991), samoin kuin filosofi Emil Cioranista (1989). Jung on työskennellyt Suomessa vuodesta 2003. Hän on ottanut presidentti Tarja Halosen toisen kauden alussa otetun virallisen muotokuvan.


title: Irmeli Jung

text: Jungille myönnettiin valtion taiteilijaeläke keväällä 2008.


title: Emil Cioran

text: Emil Michel Cioran [tšoran] (8. huhtikuuta 1911 Rǎșinari, Itävalta-Unkari – 20. kesäkuuta 1995 Pariisi) oli romanialainen filosofi ja esseisti. Hän muutti Ranskaan vuonna 1937 saatuaan Ranskan Bukarestin-instituutin apurahan.


title: Emil Cioran

text: Cioranin isä oli ortodoksinen pappi. Cioran vietti onnellisen lapsuuden Rășinari-nimisessä kylässä Transilvaniassa, joka tuohon aikaan kuului Itävalta-Unkariin. Muutto pois kotikylästä oli hänelle traumaattinen kokemus.


title: Emil Cioran

text: Cioran aloitti filosofian opinnot Bukarestin yliopistossa 17-vuotiaana ja tutustui siellä vuonna 1928 Eugène Ionescoon ja Mircea Eliadeen. Hän valmistui kandidaatiksi 1932. Vuosina 1933–1935 Cioran opiskeli Berliinin yliopistossa, jossa hän tutustui Ludwig Klagesiin ja Nicolai Hartmanniin. Palattuaan Romaniaan hän opetti 1936–1937 filosofiaa Andrei Șagunan lukiossa Brașovissa.


title: Emil Cioran

text: Cioran sai 1937 Ranskan Bukarestin-instituutista väitöskirja-apurahan Henri Bergsonin filosofian tutkimiseen ja lähti Pariisiin, mutta hän ei aikonutkaan kirjoittaa väitöskirjaa. Apurahaa jatkettiin lopulta vuoteen 1944 saakka, ja opiskelijakortin ansiosta Cioran pystyi syömään opiskelijaruokalassa 40-vuotiaaksi saakka. Hän palasi Romaniaan marraskuussa 1940 kolmeksi kuukaudeksi. Tämän jälkeen hän ei enää koskaan palannut Romaniaan.